Fem medlemmer valgt til Realdanias repræsentantskab i Haderslev\n366 medlemmer og gæster fra Syd- og Sønderjylland deltog i går i Realdanias valgmøde i Haderslev. På valgmødet valgte medlemmerne fem medlemmer til Realdanias repræsentantskab. Valget gælder for en fireårig periode.\nRealdania holdt valgmøde i Haderslev på Hotel Harmonien onsdag den 18. november.\nDe fem medlemmer, der blev valgt til Realdanias repræsentantskab, er:\n• Birger Nielsen, direktør, Esbjerg\n• Henrik Uldall Borch, direktør, Aabenraa\n• Peder Damgaard, direktør, Gråsten\n• Per Egebæk Have, adm. direktør, Sønderborg\n• Vibe Klarup Voetmann, rådgiver, Sønderborg\n”Medlemsdemokratiet er en vigtig del af Realdanias DNA, og repræsentantskabet er den øverste myndighed i Realdania. Gennem den demokratiske proces sikrer vi, at repræsentantskabet er en kvalificeret og kompetent forsamling, som kan overvåge og inspirere Realdanias bestyrelse og direktion. Derfor er jeg også glad for og stolt over det store fremmøde, som vi oplevede på valgmødet i Haderslev i går, og jeg ser frem til samarbejdet med de nyvalgte medlemmer af repræsentantskabet,” siger bestyrelsesformand Michael Brockenhuus-Schack.


60 millioner skal lukke munden på it-kritiske københavnerlæger | Version2\n60 millioner skal lukke munden på it-kritiske københavnerlæger\n50 minutters dagligt logon-mareridt har været med til at gøre læger og sygeplejerkser i Region Hovedstaden landets mest it-kritiske. Fire pilotforsøg med desktopvirtualisering og en pengepose på 60 millioner kroner skal gøre dem glade igen.\nMorten K. Thomsen@journamorten Mandag, 18. oktober 2010 - 6:59 24\nIt-direktør i Region Hovedstaden Jan Kold har landets mest it-kritiske læger og sygeplejersker som sine kunder. En endnu ikke offentliggjort undersøgelse, som E-sundhedsobservatoriet har foretaget sammen med Lægeforeningen og Dansk Sygeplejeråd viser, at 26,5 procent af de københavnske besvarelser er uenige eller meget uenige i, hvorvidt sundheds-it har haft en positiv effekt. Det er 10,4 procentpoint flere end i naboregionen Sjælland, hvor færrest ser kritisk på it-systemerne.\n»Jeg er ikke overrasket over resultatet, for det er formentlig retvisende,« erkender Jan Kold over for Version2.\n**LÆS OGSÅ **Undersøgelse: Ingen gevinst ved sundheds-it\nHan peger ikke overraskende på regionens store problemer med alenlange logintider, hvor læger og sygeplejersker kan bruge op til 50 minutter dagligt på at komme ind i systemerne som en stærk medvirkende faktor til det nedslående resultat.\nDerfor er der nu afsat 60 millioner kroner til at implementere en løsning med desktopvirtualisering, der skal nedbringe de 50 minutter til bare 5-10 sekunder. Det relativt nydannede Regionernes Sundheds-It, RSI, har i øjeblikket fire pilotprojekter med desktopvirtualisering i gang, hvoraf de tre foregår på københavnske hospitaler og sygehuse.\n**LÆS OGSÅ **Nyt single sign-on skal løse 50 minutters logon-mareridt for københavnske læger\n»Så på den måde er jeg glad for resultatet, for det viser vores satsning er rigtig. Pilotprojekterne er færdige til november, og så snart den endelige anbefaling kommer, er vi klar til at trykke på aftrækkeren,« siger Jan Kold.\nDe tre løsninger, der i øjeblikket bliver afprøvet i Region Hovedstaden er en virtuel desktop-infrastruktur (VDI) fra WMvare, en serverbased computing-løsning (SBC) baseret på Citrix og endelig endnu en VDI fra Sun. Den fjerde løsning, der i øjeblikket afprøves i region Nordjylland, er baseret på kombinationer af de ovenstående.\n»det er det sidste element, der mangler, før vi ruller rigtig stærkt på hospitalerne. Og så skal vores klinikere nok opdage det og blive gladere for deres it,« siger Jan Kold.\nTorben Worm Mandag, 18. oktober 2010 - 8:58\nLang vej endnu!\nFint nok med single sign-on. Men de steder man har det (f.eks region Sjælland) benytter man stadig 3-4 min på at komme på en PC'er. Kommer man til en PC man ikke har benyttet før skal den først "genkende" brugeren. Så skal man vælge printer eller ignorere printer og skal man så senere alligevel bruge printer - ja så tager det en evighed at få fundet en.\nEndelig er der så mange systemer indenfor hospitalsverdenen som ikke kan være åbne samtidige, så den gode gamle papirjournal lever lykkkelig mange år endnu.\nUtroligt at der i dette lille land ikke kan opnås enighed om et fælles system til laboratoriesvar, røntgensvar, patologi og medicin.\nAndreas Olsen Mandag, 18. oktober 2010 - 9:06\nRe: Lang vej endnu!\nSå vidt jeg er orienteret så er planen at kombinere det med tynde klienter, så man slipper for at logge ind på en alm. PC og der til hørende lang logon tid.\nAnonym Mandag, 18. oktober 2010 - 9:25\nNødløsninger med kort afskrivningshorisont\nDet har dog det klare problem at du ikke kan sikre data, fordi nøglerne kontrolleres serverside.\nSamtidig er serverside single-signon en fejl fordi det etablerer overvågning.\nDen fremadrettede løsning er klart at sikkerhed inkl. single-sign-on skal håndteres klient-side på brugeren egen mobile device, men transaktions-isolerede sessions kan både køre klient-side og serverside.\nDette er åbenlyst nødløsninger med kort afskrivningshorisont.\nAndreas Olsen Mandag, 18. oktober 2010 - 11:22\nRe: Nødløsninger med kort afskrivningshorisont\nDet har dog det klare problem at du ikke kan sikre data, fordi nøglerne kontrolleres serverside\nDen fremadrettede løsning er klart at sikkerhed inkl. single-sign-on skal håndteres klient-side på brugeren egen mobile device, men transaktions-isolerede sessions kan både køre klient-side og serversid\nSom jeg ser dit indlæg så er disse forhold korrekte hvis vi snakker interaktion mellem borger og offentlig institution/privat virksomhed.\nMen der er jo tale om en løsning som skal bruges af medarbejdere indenfor sundhedsvæsnet. Jeg kan ikke se hvorfor medarbejdernes identitet skal ligge hos medarbejderen selv?\nSamtidig er serverside single-signon en fejl fordi det etablerer overvågning\nDette må da være en god ting, så man er sikker på at medarbejderne ikke misbruger informationer om patienterne?\nDer er jo lovkrav om at personer der tilgår personfølsom data, skal logges.\nGert Agerholm Mandag, 18. oktober 2010 - 11:29\nHurtig login i Bispebjerg\nDet er noget de har lavet forsøg med på Bispebjerg sygehus.\nGert Agerholm Mandag, 18. oktober 2010 - 11:32\nRe: Hurtig login i Bispebjerg\nSe også http://www.youtube.com/watch?v=R497CzmKyVQ&feature=related\nClaus E. Thorsen Mandag, 18. oktober 2010 - 13:59\nEffektiv systemadgang hedder projektet.\nEffektiv systemadgang er en kombination af:\n- Tynde klienter\nUdfordringerne har været mange - fx har afdækning af licensforhold vist sig at være en væsentlig opgave.\nProjektet er dyrt, men det er fx spildtid og utilfredse medarbejdere også. Projektet giver i øvrigt en lang række sidegevinster.\nSamarbejdet i RSI skal gerne sikre, at andre regioner får glæde af vores arbejde og erfaringer.\nAnonym Mandag, 18. oktober 2010 - 15:18\n[effektiv systemdesign} er noget vås. Det er forhastet systemdesign som ikke etablerer en eneste kompontent som ville kunne indgå i et fremtidssikret EPJ-system.\nDet er det typiske system-centriske paradigme. Problemerne kan ikke løses indenfor den tankegang.\nDu er nødt til at stole på dem som er direkte involveret i patient-behandlingen, men du kan og bør ikke stole på it-systemerne/andre.\nDet er et spørgsmål om logisk systemdesign.\nDer er 3 problemer.\n1) Du kan ikke sikre data, hvis du ikke kan kryptere dem end-to-end til din læge. Det er kritisk for at få udfordringerne til at gå op at data ikke er personhenførbare for andre end PRÆCIS de personer som er direkte involveret i behandlingen.\n2) Du kan ikke have aktive pseudnyme data, hvis lægen er identificeret fordi læge har så få patienter at alene koblingen til længe vil gøre data let personhenførbare.\n3) Medarbejdere er også mennesker\nDet er uafhængige spørgsmål - logning behøver og bør ikke være identificeret, fordi det skaber persondata i sig selv. Ansvarlig hed er betinget identifikation, dvs. det bør designes så det kræver mindst en yderligere nøgle at gå fra log til person.\nBåde patient og behandlere vil i en dansk kontekst normalt være pseudonymiseret overfor it-systemerne, men ikke overfor hinanden.\nDermed er det frie til sekundær brug uden dette bliver til misbrug fordi de ikke er personhenførbare hvis du ikke kan vide hvem som har nøgler til at gøre de specifikke data personhenførbare. Omvendt - i samme sekund du kan slå en given persons læge op, så er alle data personhenførbare i persondatalovens forstand selvom de ligger pseudonyme serverside.\nGlæden er ligesom kortvarig, når det vil trække hele it-udviklingen skævt.\nJeg siger ikke at det ikke kan forsvares, men det skal være en del af en længeresigtet strategi med distribuering som klart mål. Ellers er det at tisse i bukserne mens stormen trækker op til intense frostgrader.\nClaus E. Thorsen Mandag, 18. oktober 2010 - 15:59\nLad os påpege, at der er tale om "EFFEKTIV SYSTEMADGANG" og ikke "effektivt systemdesign" som du skriver! Og det er en særdeles afgørender forskel.\nDet handler om at fjerne den (tids)barrierer som klinikerne i dag oplever i anvendelsen af it.\nProjektet giver mulighed for flere sikkerhedsmæssige forbedringer, men det er i virkelighedens verden (i dette tilfælde) blot noget der ligner en bivirkning.\n"Glæden bliver kortvarig" - tja, hvis du mener det er af kortvarig værdi at frigive dansk sundhedspersonales tid til at behandle patienter fremfor at spilde tiden på at tilgå it-systemer klinikeres tid. Jeg vil gerne gøre mit for at vi også i fremtiden, når langt flere kræver pleje, har et velfungerende sundshedsvæsen der ikke tynges af unødigt arbejde - dette er et vigtigt skridt.\nAnonym Mandag, 18. oktober 2010 - 16:36\nJeg er fuldt på det rene med argumenterne for at gøre det - situationen i dag er ikke acceptabel. Men jeg inddrager også problemerne som forværres med denne tilgang.\nMidlertidig kan du argumentere at mangel på it-løsninger kan berettige at man kortvarigt tager den tilgang - men den er ikke holdbar, dvs. man bør allerede ved indførslen gøre sig klart at det er en midlertidig løsning og sikre at applikationerne og knudepunkterne er forberedt til distribuering.\nDer er ingen tvivl om at alle kritiske it-funktioner (nøgler, identifiers etc.) vil skulle foregå på lægens egen sikrede device og langt væk fra servere. Både af hensyn til effektiviteten og af hensyn til sikkerheden.\nProblemet er at man laver sundheds-ti med alt for få parametre i designovervejelserne, helt uden blik for truslerne og mulighederne og navnlig uden blik for fremtidens sundhedsvæsen som nødvendigvis vil skulle være langt mere borger-centrisk end det nuværende system/kliniker-centriske tilgang.\nSundheds-it designes som en slags sygdomsfabrik snarere end en sundhedsservice med udstrakt grad af egenomsorg og forebyggelse i alle dimensioner.\nUlrich Østergaard Tirsdag, 19. oktober 2010 - 9:38\nSom jeg husker det var virtualiseringen og dermed den hurtigere adgang til systemerne under single sign-on blot en del af ambitionen i projektet.\nHvad blev der af de tiltag der skulle forhindre, at en medarbejder tilgår den forkerte patient journal, når lægen glemmer kortet i klienten.\nJeg mindes også det var et ønske fra hospitalerne at komme af med time-out funktionen som RFID log-in / auto log-out løsningen kan eliminere.\nDet er på det her stade, at der skal tænkes på fremtidens teknologi.\nUden reference til hverken Nem-ID eller Rejsekortet, kunne det være forfriskende hvis det offentlige for en gang skyld benyttede sig af dansk innovation.\nAnonym Tirsdag, 19. oktober 2010 - 10:11\nDu ser kun virtualisering som systemressourcernes virtualisering overfor brugeren, men glemmer det kritiske - brugere, patienter og devices virtualisering overfor systemressourcerne.\nVi vil gerne have en effektiv login/out mekanisme og vi vil gerne understøtte klinikerens arbejde.\nMen man kan se det som en simpel digitalisering af en forældet centralistisk forståelse uden blik for de stærkt dermed INEFFEKTIVISERENDE konsekvenser eller man kan se det som en understøttelse af dynamikken som er kritiske for fremtidens sundhedsstrukturer.\nSingle signon er ikke nødvendigvis noget som foregår serverside. En klient kan sagtens holde credentials og mobil understøttelse til en række processer SAMTIDIG med at klienten kan understøtte etablering og nedlukning af isolerede transkationer. Problemet er at sundhedssystemet har været en dum kunde i mange år og ikke efterpurgt og krævet det som gavner men kun implementeret det som er til rådighed.\nDu er nødt til at tage et par skridt tilbage og se lidt længere frem. Vi skal ikke flytte valgene til serverne og hardkode beslutningerne og systemstrukturerne som det pt. sker.\nKarikeret vil det sundhedsmedicinsk svare til administrativt at definere alle sygdomme som blindtarmsbetændelse og diktere at de skal behandles som sådan. Effekterne vil tale for sig selv.\nVi skal i stedet åbne op og gøre systemerne interoperable, samt distribuere kontrollen for at kunne gøre EPJ "online" tilgængelig, men det er en problemstilling med mange udfordringer.\nMan kan - pragmatisk - overveje en midlertidig delvis centralisering, mens man forbereder en distribuering. Men hvis det ikke er meget bevidst handling som forbereder distribution vil det være en forværring.\nProblemet er at hele RSI-strategien og navnlig projekter a la dette er nærmest desperate tiltag uden fremadrettede visioner. Det er lidt som en hustand uden styr på økonomien som tager et dyrt forbrugslån - det varmer kortsigtet og køber lidt luft, men forværrer samtidig problemet.\nFor mig at se har man slet ikke overblik, men agerer kortsigtet og suboptimerende.\nClaus E. Thorsen Onsdag, 20. oktober 2010 - 11:16\nDu har ganske ret. Projektet ser også på:\n- timeout (altså at et program lukker efter at brugeren har været passiv i et stykke tid)\n- andre autentifikationsmekanismer (RFID, smartcard, ...)\n- digital signatur\nDet handler om at gør klinikerens adgang til de vigtigeste it-systemer supersmidig. Til glæde for kliniker og patient.\nOmkring autentifikationsmekanismer er det væsentlige, at de understøtter den smidige hverdag, og at vi overtid kan udskifte disse (altså ikke vælger en løsning der binder os). Projektet har set på flere løsninger, men jeg er ikke bekendt med, hvor de er landet\nNår vi samler de anvendte applikationer under en session, er det sessionen der skal time ud, ikke den enkelte applikation, men licensmæssigt er det ikke uproblematisk. Samtidigt er flere applikationer kodet, så et øget antal parallelle brugere har uheldige konsekvenser for performance.\nAnonym Onsdag, 20. oktober 2010 - 12:13\nOmkring autentifikationsmekanismer er det væsentlige, at de understøtter den smidige hverdag, og at vi overtid kan udskifte disse (altså ikke vælger en løsning der binder os).\nBeklager at måtte korrigere dig på dette punkt.\nLøsningen binder enormt på det allermest kritiske spørgsmål. Du sættter lighedstegn mellem identifikation og authentifikation.\nKontekstspecifik authentificering (f.eks. at lægen beviser at han er autoriseret til at tilgå en bestemt patientjournal) er en logisk nødvendig del\nMen identifikationen og hele antagelsen af at systemet skal overtage sikkerhedskontrollen fra lægen er stærkt bindende og arkitekturmæssigt skadeligt for enhver opgradering.\nI stedet for at skabe intelligent efterspørgsel efter fremtidens sundheds-it løsninger, så blokeres markedet så ingen kan byde ind med løsninger og kun enorme Big Bang tiltag kan rette op på fejlen.\nDette er en fejl i millard-klassen fordi det ligger hele styring centralt og blokerer for en sikkerhedsmæssig distribuering som undgår at skabe en masse knude punkter som ikke kan beskyttes.\nMEN - en ting er det fremadrettede. En anden er at der er kaos i dag, dvs. vi kan være nødt til at foretage kortsigtede tiltag.\nDet kritiske er at vi indretter os på at de netop er kortsigtede og undgår ar skabe de bindinger som indgår her.\nForeløbigt er problemet at man end ikke anerkender fejlen, dvs. man er tydeligvis end ikke gået i gang med at analysere problemet.\nDet er lige præcist sådan at den offentlige sektor spilder vores skattekroner. Hastværk er lastværk.\nClaus E. Thorsen Onsdag, 20. oktober 2010 - 13:14\nDet er vist en bevidst overfortolkning, at jeg "sættter lighedstegn mellem identifikation og authentifikation".\nFx RFID eller smartcard løsning tilbyder dels rolle som en faktor (i flerfaktor autentifikation) og dels som simpel identifikation. Men det var kun en faktor - det betragter jeg ikke som (fuld) autentifikation.\nAnonym Torsdag, 21. oktober 2010 - 9:26\nDu er så låst i tankegangen om serverside access control at du end ikke ser de bindinger og problemer, du skaber.\nRollebaseret access control er en dårlig substitut for sikkerhed som blev introduceret da det stod klart at man ikke kan administrere serverside sikkerhed. I stedet for at løse problemerne, så sænkede man sikkerhedsniveauet under lavmålet.\nRolle-baseret access control bør slet ikke kunne give adgang til digitalt personhenførbare data. Med præcist design vil ikke engang akut situationen have behov for det eller gavn heraf.\nx-faktor er ikke relevant for diskussion, bortset fra at det ofte introducerer flere bindinger og reducerer interoperabiliteten.\nEt af de alvorlige problemer er at du i morgen vil smide det hele i cloud, men det kan sikkerhedsmodellen ikke, fordi de kritiske elementer nu er smidt op i et rum som ikke kan sikres og databaserne er fejlorganiseret og kun antages sikret af en perimetersikkerhed som er stået af.\nIgen - der er forskel på nødtiltag fordi situationen er uacceptabel og så en naiv tro på at investeringerne er for fremtiden.\nSundhedssektoren vil kun have den sikkerhed som patienter og sundhedsbruger kan håndtere client-side.\nDet som ikke kan håndteres client-side må midlertidig delegeres, men KUN midlertidigt, isoleret og kun så længe det er absolut nødvendigt. F.eks. under indlæggelse eller konkret her fordi usability-modningen af de mobile teknologier ikke er fulgt med behovet.\nEPJ-strukturen skal både kunne håndtere den bevidstløse gamle dame under indlæggelse, den raske patient med 100% kontrol over sin journal og f.eks. lægen som har mange specifikke nøgler til de patienter, han er direkte involveret i behandlingen af.\nDen model, som man arbejder efter, er ikke engang mindste fælles-nævner. Det er en systemcentraisk tankegang som slet ikke har taget højde for de stigende udfordringer og dermed hardkoder stærke bindinger ind i bunden af systemet.\nDe senere nødvendige systemomlægninger for at rydde op vil betyde at en masse følgeinvesteringer vil gå tabt. Men det vil der ikke være penge til.\nKonsekvensen er at man har låst sundhedsssystemet i en endnu værre situation end i dag med dyre og dårlige systemer, men ingen ressourcer eller frihedsgrader til at gøre noget ved problemerne.\nDet man savner er forståelsen af at man både skal virtualisere systemressourcerne, men OGSÅ - og langt vigtigere - virtualisere alle personer og devices overfor systemressourcerne.\nSecurity by Design, Semantisk Interoperabilitet og Behovsdrevne effektiviseringer er de kritiske faktorer - men sundhedssektoren har ikke en fremadrettet vision for et eneste af disse aspekter.\nI betragtning af hvor mange ressourcer som har været brugt og hvor mange år, koordinerede EPJ-systemer har været på dagsordenen, er det imponerende hvor lidt fremadrettet, man har tænkt.\nSorry - det er ikke en personlig kritik. Det er hele systemet som agerer efter en forældet dødvægt uden at indse at man prøver at løse problemerne med mere af det som skabte problemerne.\nUlrich Østergaard Fredag, 22. oktober 2010 - 9:19\nEthvert utidig time-out er i bedste fald et irritationsmoment, i værste fald nedsætter det brugerens produktivitet.\nDu skriver at VDI giver jer licensproblemer. Må jeg antage at det skyldes at virtualisering muliggør et højere antal samtidige sessioner mod en enkelt applikation så i overskrider det antal samtidige brugere i har licens til.\nSå har du jo præcis dokumenteret det uholdbare i de løsninger i ser på nu. Idet der ikke er intelligent styring af systemet i forhold til brugerens behov, blot et dumt time-out når systemet synes det.\nRFID løsninen var bl.a et middel til at justere tilgængeligheden af applikationer i forhold til brugerens lokalitet og behov, dvs læge X træder ind på stue Y hvor patien Z er indlagt - systemet starter nu de relevante applikationer og henter de relevante data. når lægen sætter sig foran skærmen logger han ind via RFID og får præcis hvad han har brug for. Når han forlader klienten logges han omgående ud, når han forlader rummet slukkes i det mindste de tungeste og patient Z relaterede applikationer ned.\nFor at imødekomme Stephan kunne man sagtens forestille sig at der foregik udveksling af nøgler - system - patient - læge, når disse var i samme rum og det iøvrigt var relevant, det ville en RFID løsning også kunne håndtere smidigt.\nLad mig tilføje at VDI ikke er gud, det giver nogle fordele i forhold til mobiliteten, men det løser ikke jeres grundlæggende problem med Interoperabilitet mellem systemerne.\nUden intelligent styring af applikations tilgængeligheden opnår I i værste fald at brænde unødvendige ressourcer af, således at i ender med noget der er præcis lige så langsomt blot med et ekstra abstarktionslag på toppen.\nJeg forstår iøvrigt ikke at man overhovedet overvejer en løsning hvor adgang til personfølsom data afhænger af et chip-kort / time-out som med garanti bliver efterladt i klienten et utal af gange i løbet af dagen.\nClaus E. Thorsen Fredag, 22. oktober 2010 - 11:36\nEt ikke for langt svar - det er jo efterårsferie.\n"VDI ikke er gud" - nej, men til understøttelse af fx læge på stuegang er det godt nok et spændende løsningselement!\nDu har fat i det ene problem omkring licenser. Der er 2 hovedproblemer.\n1) Brugerne skal med virtualisering ikke logge ud, men afbryde sessionen, og så applikationen kører videre - det betyder, at flere af de nuværende applikationer låser licens + server-ressourcer. Løsning - mere intelligent styring og afregning, men her har vi et læs eksisterende kontrakter der kræver forhandling med forstående leverandører.\n2) Nogle leverandører er ikke rigtigt trådt ind i virtualiserings verden. Det betyder til vores forbløffelse, at vi skal betale en væsentlig ekstra regning for at afvikle en applikation virtualiseret.\nRFID modellen du beskriver, er helt i tråd med nogle af de tanker jeg har haft over emnet, men det tror jeg vi skal se som et langsigtet scenarie. Fx er der jo hverken bedside-terminaler eller blot en sengestue terminal. Springet til dette + RFID tagging af sengestue, patient og kliniker er stort, og her skal der nok tænkes i en organisk udvikling.\nAnonym Fredag, 22. oktober 2010 - 13:09\nAlle 3 kan godt have ret på samme tid, men med forskellig fokus og tidshorisont.\nMin pointe er at vi ikke kan tillade os at være så kortsigtede som det her er tilfældet.\nInden man er halvt færdig med implementering, vil realitetskravene have overhalet det fastlåsende design. Sundhedssektorens problemer er MEGET større end simpel adgangskontrol og det er meget billigere at tænke sig om fra starten end at implementere noget som er forældet inden det er implementeret.\nUden at jeg vil gøre mig til læge eller ekspert (er nogen det?) på et yderst komplekst område, så vil jeg påpege en simpel scenarieforståelse.\nEn læge eller sygeplejerske kan sagtens have 10 patientprocesser i gang parallelt som skal kunne holdes adskilt og isoleret samtidig med at lægen bevæger sig mobilt og dele af processerne er telemedicinske fordi man "forlænger" specialeviden til stedet fremfor at hente lægen fysisk.\nAlene en stuegang skal kunne skifte meget hurtigt. Både læger og sygeplejersker bevæger sig frem og tilbage mellem patienter.\nDet er isolerede sessioner som skal kunne holdes i luften samtidig - men fremsynet ryger de i cloud og skal understøtte telemedicin og et utalt af Internet-of-things sensordevices og bliver dermed totalt usikre, dvs. sikkerheden skal designes langt mere nuanceret og hovedkontrollen skal ligge på bruger-devicen.\nOg det er før vi fokuserer på at de forskellige læger formentlig bruger forskellige devices og forskellige applikationer - asynkron opgradering, specielle behov, historisk indlæring, speciale specifikke, præferencer etc. etc.\nData skal adskilles 100% fra applikationer og applikationers tilgang til data er midlertidig og vil i fremtiden altid skulle ske via en bruger fremfor direkte. Applikationen kører måske på en cloud-server på Island og brugerne er spredt mellem en røntgenbilledeanalytiker i Indien, Patientens egen læge lokalt, patienten selv og en specialist på en helt anden afdeling.\nJeg forstår godt dit kortsigtede argument. Der er kaos i dag og det er alle fokuseret på.\nMen din "langsigtede" tænkning er ikke langsigtet. Den er deterministisk og virker stærkt bindende.\nI stedet for at tænke i EN session som "overlever", skal du tænke i MANGE parallelle sessioner (en læge-flere aktive patienter samtidig, selvom kun en session er aktiv og de andre i dvale) for at mindske patient-skifteomkostninger og ikke kun fokusere på det gamle MS-style login-problem.\nMen samtidig at sikkerhedskontrollen i den enkelte session skal ligge i læges/patientens device.\nNår de enkelte sessioner flytter i cloud og de vælter sensor- og andre devices ind på hospitalet og telemedicinsk, skal sikkerheden flyttes til klienten, dvs. den konkrete patientbehandling vil blive en serie af afsluttede og transaktionsisolerede processer som via "patienten" og ofte delegeret til lægens klient opdaterer dele af Patientens EPJ.\nDet er NU vi skal bryde den forældede tankegang som bygger på at serveren identificerer lægen og patienten og fra starten antage at de valg flytter klient side selvom vi at kortsigtet legacy og mangel på modnede brugerdevices bruger agenter for at simulere de funktioner vi senere vil flytte til klienterne.\nDu bevæger dig i retning af men imødekommer ikke mig,\n[Her skal du passe på ikke at lade en kortsigtet kommerciel interesse styre de langsigtede løsningsdesign. Det er hverken i sundhedssektorens eller leverandørernes interesse, selvom begge parter kan bilde sig det ind. Så selvom jeg på den ene side roser Cardlabs system-on-chip, så er det stadig en model som identificerer uden at flytte credential-management til devicen.]\nRFID som simpel device kan være både nødvendig og gavnlig for f.eks. bevidstløse patienter og RF-protokollen kan bruges til at kommunikere mere komplekse credentials sikkert fordi den som den eneste trådløse protokol ikke binder sikkerhed i netværkslaget.\nMen man skal ikke flytte VALGET væk fra brugeren og patienten over i applikationer.\nAt man midlertidigt kan være nødt til at gøre det grundet legacy og umodne brugerdevices er ikke et argument for væsentlige fejldesign med langsigtede konsekvenser.\nEn applikation kan IKKE afgøre bare på basis af patient-læge tilstedeværelse hvad den logiske kontekst er, dvs. man bør heller ikke designe ud fra den identitetsforståelse.\nDet kræver en dybere detailviden som skal opstå i processen og skal kunne ændres logisk og som ikke må hardkodes i hverken sikkerhedsforståelsen eller i applikationsdesignet.\nDet vi iKKE skal prøve at gøre er at lave fastlåste serverapplikationer som identificerer læge og patient og derefter giver sig til at være klog på situationen og samtidig diktere processen. Hvis det er det bedste applikationsvalg, så lad lægen foretage det - evt. som en standardindstilling i hans device og ved - oh skræk - at delegere nøgler til en server-applikations.\nEn RFID på en patient og specielt en behandler vil skulle håndteres af en dedikeret og MIDLERTIDIG delegering til en person-specifik agent som virtualiserer overfor applikationerne.\nIgen - problemet er at man kun ser på virtualisering af systemressourcer (glimrende i sig selv), men glemmer at det er endnu mere kritisk at virtualisere af brugere, patienter og devices overfor systemressourcerne som ryger i cloud.\nDesuden må jeg protestere over licens-fokus. F.eks. licensforhold er noget som skal bankes på plads via køberkraften og konkurrencen - det må ikke være styrende for designet.\nIt-ressourcerne er ikke den knappe ressource - det er behandlingens kvalitet, processens produktivitet og manuel tid - men det er ikke sikkert at økonomistyringen afspejler dette og derfor suboptimerer man og fejldesigner it. Det ser vi i den private sektor, men navnlig over hele den offentlige sektor hvor det er et gennemgående fænomen.\nClaus E. Thorsen Fredag, 22. oktober 2010 - 14:43\nJeg ved, at privacy er omdrejningspunktet for dine mange indlæg (ikke bare i denne tråd). Jeg finder selv området vigtigt, men et blandt mange andre, der alle skal varetages. Din bekymring over datas placering på lidt længere sigt, kan jeg i øvrigt i særdeles høj grad nikke genkendende til.\nEn gennemgående problemstilling er naturligvis at få et it-tiltag prioriteret, og her bestemmer "manden med pengene" - og han vil have flere kræftoperationer, behandlingsgaranti, osv; ikke større privacy. Altså med mindre det er politisk hot! (og det er der bare ikke ret meget it, der er - med mindre vi taler om projekter der blev for dyre, for så er der stemmer i sagen).\nSkal privacy have en vægt, så tror jeg, at man skal arbejde for at give det større politisk vægt, og så skal det indarbejdes organisk - altså applikation for applikation.\nDu skriver, at der tænkes kortsigtet, og jeg er faktisk enig. Jeg troede, at SDSD skulle være den instans der sikrede langsigtede sammenhæng - nu lukker de. RSI tager over, men det indebærer ingen fokus på privacy, og kun mål regionerne kan blive enige om. Der er ikke en arkitekt bag tegningen, men en masse der hver for sig stiller klodser ind i arkitekturen.\n"Effektiv systemadgang" er, nok et af de største skridt, der kan opnås. Det har ingen privacy vinkel (men hæver dog den traditionelle sikkerhed). Jeg vil slå fast, at det kommer til at gøre hverdagen bedre for over 20.000 af mine kollegaer, og det syntes jeg faktisk er fantastisk.\nAnonym Fredag, 22. oktober 2010 - 16:35\nJeg ved ikke hvordan jeg skal sige dette pænt uden det virker personligt og at blive sat i bås.\nVi ved godt i sundhedssektoren at man vil få meget mere for pengene ved af at investere i forebyggelse, men alligevel gør man det næsten ikke - hvorfor?\nDu lytter ikke på hvad jeg siger - det er dig som oversætter det fejlagtigt til "privacy" fordi du kun fokuserer på en isoleret teknisk paramter.\nFor at sige det (for) hårdt og utvetydigt. Jeg kritiserer sundhedssektoren (og Finansministeriet) for at slå patienterne ihjel FORDI de tænker kortsigtet og spilder pengene uden at få effekt.\nDet er fint at bruge kræfter på at lave hurtigere adgang. Men fordi man ikke fokuserer på - over tid - at skabe BEDRE adgang og mere KORREKT adgang og mere PATIENTstyret adgang, så fortsætter man med at spilde stadigt flere ressourcer på at levere stadigt mindre.\nMan STJÆLER penge fra patientbehandlingen fordi man laver dårlige og kortsigtede teknologivalg, der FORVÆRRER situationen.\nFinansministeriet ØDELÆGGER velfærdssamfundet, når de tvinger dårlige og stivnenede tiltag som nem-xx ned over hovedet på borgerne og samfundet.\nDe fleste offentlige projekter er som at tvinge folk til at køre i hestevogn på motorvejen - med påstanden om at det er EFFEKTIVT fordi de sammenligner med at gå.\nJeg sammenligner med hvad vi har behov for og erkendelsen af at vi ikke kan fortsætte med at se den offentlige sektors produktivitet FALDE i det tempo, det sker.\nSå - uden at kritisere dig eller andre enkeltpersoner som ikke kan gøre noget ved fejl i økonomistyringen, de mange fejlantagelser og den dårlige planlægning - min pointe er at jeg er ENIG i alt du vil, men ikke i MÅDEN du vil det på. Jeg siger at vi ikke har råd til at være så lavambitiøse og kortsigtede.\nVi kan ikke træffe den beslutning isoleret - den skal ses i sammenhæng med alle de andre hensyn fordi identitet - og navnlig behovsdreven innovation - er den absolut vigtigste og underprioriterede effektiviseringsparameter for den offentlige sektor.\nMan gør alle beslutninger til BIG BANG tiltag, opbygge legacy og forhindrer effektivisering, spilder investeringskroerne med alt for lille udbytte.\nMan BLOKERER for overgangen til telemedicin, cloud, egenomsorg og lærende processer. Man UNDERINVESTERER i interoperabilitet og fornyelsesevne, mens man overinvesterer i central styring og kontrol.\nOg så underminerer man også sikkerheden og tilliden til systemet.\nIgen - beklager - det er svære spørgsmål, jeg ANERKENDER behovet for hurtigere login og der er mange forskellige processer som skal op i tempo og arbejde sammen. Ingen hurtig quickfix her.\nMen vi har ikke råd til flere dårlige teknologivalg. Vi har ikke råd til ikke at arbejde sammen om at få den offentlige sektor op i en helt anden produktivitetsklasse end det er tilfældet i dag.\nPatienterne DØR, man skærer ned på de "varme hænder", skolebørnene modtager for dårlig undervisning, skatterne stiger og arbejdspladserne eksporteres grundet samfundets faldende konkurrenceevne - FORDI VI FÅR ALT FOR LIDT FOR PENGENE I DEN OFFENTLIGE SEKTOR.\nDet er det som du kalder manglende "privacy".\nJeg kalder det planøkonomisk ineffektivisering.\nMorten Hattesen Søndag, 24. oktober 2010 - 17:05\nPragmatiske løsninger på konkrete problemer\nHvis man nu i første omgang gav kyndige IT folk lov til at finde pragmatiske løsninger på konkrete problemer (spildtid) i de eksisterende løsninger, så kunne der vindes meget. Og virtualisering på sikre netværk kan spille en stor rolle her.\nDet er en HELT ANDEN DISKUSSION hvordan systemadgang og sikkerhed skal organiseres på længere sigt. Men så længe hver region kan vælge frit på alle hylder, uden væsentlige krav til interoperabilitet så er det utopi at tro, at man kan ændre på status quo, og komme videre end lappeløsninger og taktiske tiltag.\nDesværre bliver diskussionstrådene i dette forum ofte afsporet/hijacked i forhold til artiklens emne af visse debattøres kæpheste. Ingen nævnt, ingen glemt ;-)\nAnonym Mandag, 25. oktober 2010 - 0:40\nRe: Suboptimerende løsninger på fejldefinerede problemer\ngav kyndige IT folk lov til at finde pragmatiske løsninger på konkrete problemer (spildtid) i de eksisterende løsninger, så kunne der vindes meget\nNu ligger der rigtigt store spørgsmål i hvad du vil betegne som "kyndig" og navnlig de parametre som en beskrivelse af "pragmatisk løsning" på et "konkret problem" udgør.\nHer jeg påpege at det netop er denne "pragmatiske" tilgang som skaber alle de suboptimerende og ineffektiviserende tiltag. Hovedårsagen er at man ikke indgår i et marked hvor kunden har noget at sige. Man måler ikke nytteværdi og dermed kan fejl akkumulere til meget store problemer førend man reagerer.\nDet er nemt at finde en eller anden lille agenda at hænge et tiltag op på som ikke tager ansvar for de omkostninger, man opbygger, og de løsninger man forhindrer.\nDen offentlige sektor er notorisk kendt for den manglende evne til at lave en simpel anstændig business case - det bliver til cherry picking, hvor man påberåber sig en masse fordele uden at indregne omkostningerne og slet ikke offeromkostningerne.\nKonsekvensen er gennemgående at it-investeringer sjældent fører til de effektiviseringer og kvalitetsforbedringer man antog. Selvom man selvfølgelig nok skal påstå det !\nKombinationen af en DJØF-betragtning og it er ofte en form for udenomsparlamentarisk lovgivningsprocess, hvor man hardkoder regler som ikke har rod i lov og bygger legacy som fastlåser så processerne ikke kan tilpasses sig behov og navnlig forandringer.\n"genbrug af data" er f.eks. en meget stærk kilde til legacy og spagetti-integration. I stedet for at fratage borgerne kontrollen, skal man netop give borgeren kontrollen over data, så man er sikker på at tilpasningen følger behovet fremfor interessen.\nHer skal man heller ikke glemme tendensen til at bygge små kongedømmer / pengemaskiner ind.\nBusiness casen for sådanne "pragmatiske tiltag" er kort sagt ofte ikke det papir værd, den er skrevet på.\nMen isoleret set er jeg enig - selvfølgelig er der masser af små forbedringer som man kan gøre som gavner - og hvis business casen er på plads er det da bare at gå i gang.\nMen tiltag med konsekvenser på tværs af mange processer skal også pålægges stilsvarende krav. Hvis et tiltag ikke overholder sådanne krav, så skal business casen kunne bære og optjene oprydningsomkostningen.\nI denne forbindelse vil jeg klart starte med at afvise at det overhovedet giver mening at tale om "sikre netværk"- Alene antagelsen er formentlig den stærkeste omkostningsdriver og største kilde til fejl.\nTil det må man respondere at de fleste offentlige tiltag præsenteret som diskussionsoplæg drejer sig om at oversælge endnu et projekt som spilder skatteborgernes penge uden at der tages ansvar. Der er megen mikronholderi af spinretorik, men mindre lødig samfundsanalyse baseret på reel problemforståelse. Ingen nævnt, ingen glemt ;-)\nDet er måske udtryk for at disse "kyndige" it-folk slet ikke er så "kyndige" - men selvfølgelig i endnu højere grad udtryk for at det offentlige gennemgående er desideret inkompetent it-indkøber.\nEn mands pragmatisme og reelle selvcentrerede suboptimering vil ofte være den anden mands mareridt. Det gælder specielt mellem DJØF'er og (skatte)borger.\nUlrich Østergaard Mandag, 25. oktober 2010 - 11:32\nRe: Pragmatiske løsninger på konkrete problemer\nNu drejer artiklen sig om desktop virtualisering og single sign logon. Om debat vedr. metoden der anvendes ved logon er at afspore diskutionen står mig ikke klart.\nHvis "kyndige IT folk" havde været på processen med desktop virtualisering havde man nok også evalueret et projekt med KVI over Spice og Redhat cloud.\nJeg mener ikke det er så lige til at separere VDI fra systemadgang og sikkerhed. Hvis man fravælger en løsning med adgangskort i første fase, har man kun en mulighed - central serverside logon - Med andre ord - hvis logon serveren fejler så lukker man hele hospitals systemet ned.\nDu har med central system adgang heller ikke en jordisk chance for at identificere om det var lægen der tilgik systemet eller en der havde afluret hans password, og med single sign logon, ikke kun til den enkelte applikation men alle de applikationer lægen kan tilgå, en kort løsning kan begrænse den risiko.\nLad os nu antage at en læge ønsker at tilgå patient data på et andet hospital, skal han så først authoriseres af logon serveren på det hospital han befinder sig, begge steder eller skal nøgler udveksles mellem hospitalerne.\nDen logiske løsning må være at lægen identificerer sig over for RFID kortet via klienten som så genererer et unikt transaktions ID.\nHvis du vil øge sikkerheden på en sådan løsning tilføjer man biometri til kortet.\nZork: Du står ved bunden af en endeløs trappe, foran dig finder du en længe fortabt kildekode2


Energi og miljø SEKTORRAPPORT. FremKom 2: Kompetenceudfordringer i Nordjylland - PDF\nDownload "Energi og miljø SEKTORRAPPORT. FremKom 2: Kompetenceudfordringer i Nordjylland"\n2 FREMKOM NY ANALYSE AF FREMTIDENS KOMPETENCEBEHOV Fokus på fremtidens kompetencebehov er afgørende for den fremtidige udvikling og vækst i Nordjylland. Derfor er det er med stor glæde, at vi præsenterer resultaterne af den nye FremKom 2-analyse. Den første blev offentliggjort første gang i 2008, hvor den gav et billede af det fremtidige kompetencebehov for halvdelen af den nordjyske arbejdsstyrke. FremKom 2 går skridtet videre og giver et billede af fremtidens kompetencebehov for ledere og medarbejdere i hele Region Nordjylland. For at give et godt bud på, hvilke kompetencer, der bliver centrale inden for eksempelvis fødevareområdet, byggeri og offentlig forvaltning har vi med hjælp fra et konsulentfirma været rundt i hele Nordjylland for at tale med ledere og eksperter i både private virksomheder og offentlige organisationer. Resultatet er spændende læsning, som giver stof til eftertanke og gode input til både de, der udbyder og efterspørger kompetenceudvikling. Interessant er det især at se, hvorledes der på tværs af brancher og sektorer i stadig stigende grad efterspørges både stærke faglige og stærke personlige kompetencer. Der er stor opbakning omkring FremKom i Nordjylland, hvor strategiske aktører inden for erhvervs-, uddannelses og beskæftigelsesområdet har samarbejdet omkring at få realiseret FremKom 2-analysen. Det er med til at skabe en sammenhængende indsats, hvor vi samarbejder omkring at løse de udfordringer, som vi har i Nordjylland. Med FremKom 2-analysen er der skabt et godt grundlag for en debat om Nordjyllands udfordringer i forhold til at sikre, at arbejdsstyrken også har de rette kompetencer om fem år. Dernæst også en diskussion af, hvordan vi sammen og hver for sig kan handle på den nye viden, som vi har fået. FremKom 2-analysens resultater kan frit hentes på FremKom s hjemmeside U lla A s tm a n Formand Væ k s t fo r u m N o r d j y l l and Foto: Ulrika Mårtensson E r ik H. Ander sen F ormand D et R eg ionale B eskæ ftig elsesråd\n4 1.1 INDLEDNING I denne publikation sættes fokus på det fremtidige arbejdskraft- og kompetencebehov inden for energi- og miljøsektoren i Nordjylland. Publikationen er en del af en større analyse under det såkaldte FremKom 2-projekt, hvis formål er at afdække, hvad der vil være fremtidens kompetencebehov fem år frem i tiden i Region Nordjylland. FremKom 2-projektet er en videreførelse af FremKom 1, der blev gennemført i , og som også satte fokus på fremtidens kompetenceudfordringer i Region Nordjylland. Hvor FremKom 1-projektet afdækkede virksomhedernes kompetencebehov inden for seks udvalgte erhvervsklynger, der tilsammen omfattede 50% af det nordjyske arbejdsmarked, afdækker FremKom 2 det samlede nordjyske arbejdsmarked fordelt på 16 sektorer 1. Projektet har således både undersøgt tendenser og udfordringer på tværs af sektorer og samtidigt set på, hvilke specifikke arbejdskraft- og kompetencemæssige udfordringer de enkelte sektorer står over for. Ud over at have fokus på regionens forskellige sektorer har der i FremKom 2-projektet også været fokus på at afdække arbejdskraft- og kompetencebehovet inden for regionens fire forskellige arbejdskraftoplande: Aalborg, Thy-Mors, Himmerland og Vendsyssel. Arbejdskraftoplandene er defineret ved at være klynger af kommuner, der har en stor gensidig udveksling af arbejdskraft. Projektet er derfor også mundet ud i flere rapporter. Dels en hovedrapport, der går på tværs af sektorer og oplande, og dels en række kortere oplands- og sektorrapporter, der gennemgår hovedkonklusioner i relation til de enkelte sektorer og oplande. Alle rapporter kan frit downloades på ENERGI- OG MILJØSEKTOREN ER DEFINERET SOM VIRKSOMHEDER, DER INDVINDER OG LE- VERER ENERGI- OG VANDRESSOURCER, ELLER SOM HÅNDTERER OG BEHANDLER SPILDPRO- DUKTER SAMT VIRKSOMHEDER, DER LEVERER ANLÆG, UDSTYR OG RÅDGIVNING HERTIL. Rapporterne i FremKom 2-projektet bygger på et omfattende analysearbejde, hvor der har været indsamlet data via følgende metoder: Registerbaserede fremskrivninger af udbud og efterspørgsel efter arbejdskraft i regionen fordelt på sektorer og oplande. Kvalitative interview med brancheeksperter inden for de 16 sektorer. Spørgeskemaundersøgelse til virksomheder og offentlige arbejdsgivere i hele regionen. Kvalitative interview med 60 virksomheder fordelt på de 16 brancher og de fire oplande. Afsluttende workshop, hvor eksperter og interessenter har kommenteret hovedkonklusioner og anbefalinger. Selve dataindsamlingen såvel som udarbejdelsen af rapporter er blevet udført af Oxford Research A/S i tæt samarbejde med Region Nordjylland. Ligeledes har FremKom 2-projektets følge- og styregruppe, der består af de væsentligste erhvervspolitiske og uddannelses- og beskæftigelsesaktører i regionen, løbende været inddraget i analyseprocessen i forhold til at udstikke projektets retning, udvælge og tilpasse metoder samt facilitere kontakter til relevante virksomheder og eksperter til interview, fokusgrupper og workshop. ¹ Ud af de i alt 16 sektorer arbejdsmarkedet er blevet opdelt i, er der blevet udarbejdet rapporter for de 15 sektorer. Der er ikke blevet udarbejdet en sektorrapport for Øvrig produktion, da dette reelt set ikke er en sektor, men en restgruppe af mindre og meget forskelligartede produktionssektorer, der ikke passer ind under de andre sektorer. 4 ENERGI OG MILJØ\n7 1.4 ARBEJDSKRAFT- OG KOMPETENCEBEHOV Eksperterne inden for energiområdet vurderer, at der på grund af effektiviseringer inden for forsyningssektoren vil være et faldende behov for arbejdskraft i denne del af branchen. Dette er i overensstemmelse med de kvantitative fremskrivninger, som peger på, at der fra 2011 til 2016 vil være et fald på 5,6% i antallet af ansatte. Det er især de ufaglærte, som der vil komme en mindre efterspørgsel på. Eksperterne forudser en svag stigning i behovet for arbejdskraft inden for energiteknologien. I forhold til at få skabt en værksætterkultur inden for energisektoren i Region Nordjylland, vil der især blive behov for flere højtuddannede og innovative iværksættere. Herudover vil fokusset på energi bl.a. i byggeriet betyde et øget behov for energi- og vvs-ingeniører, vvs-installatører og energiteknikere. Som det fremgår af figur 1, vil der ifølge de kvantitative fremskrivninger både ske et fald i arbejdskraftbehovet inden for energi- og miljøvirksomheder samt støtteerhverv. Figur 1 Arbejdskraftbehovet inden for energi- og miljøsektoren i Nordjylland (antal ansatte) Energi og miljø og støtteerhverv total 2016 Energi og miljø Energi og miljø støtteerhverv Kilde: Oxford Research og Center for Regional- og Oplevelseindustriforskning 2010 ENERGI OG MILJØ 7\n14 1.5 KOMPETENCEMÆSSIGE UDFORDRINGER De kompetencemæssige udfordringer i forhold til energi- og miljø-sektoren handler i de kommende år om at tiltrække tilstrækkeligt med veluddannet arbejdskraft og sikre, at de ph.d.-studerende fra Aalborg Universitet tidligt får lejlighed til at omsætte deres kompetencer på arbejdsmarkedet. Eksperterne vurderer entydigt, at der i fremtiden vil blive behov for uddannet arbejdskraft i energibranchen i Region Nordjylland: Der bliver ikke brug for meget ufaglært arbejdskraft i branchen. Man skal have en vis uddannelse, og man skal kunne læse og skrive. Ekspert inden for energi og miljø Eksperterne peger desuden på betydningen af, at de ph.d.-studerende fra Aalborg Universitet kommer ud på arbejdsmarkedet og så tidligt som muligt får anvendt deres kompetencer ude i virksomhederne: Der kommer mange ph.d.-studerende til universitet, men de studerende her fra kommer ikke ud. Man skal kunne komme ud på arbejdsmarkedet og operationalisere det, man lærer på universitet. Branchen kræver, at man har et højt uddannelsesniveau, især i forhold til at kunne udtænke designet osv. Ekspert inden for energi og miljø Både i forhold til at skabe vækst i virksomhederne og i forhold til at sikre, at de højtuddannede har de kompetencer, som virksomhederne efterspørger, er det ifølge eksperterne således vigtigt, at de ph.d.-studerende tidligt får kontakt til arbejdsmarkedet i regionen. I den følgende boks opsummeres de væsentligste kompetencemæssige udfordringer for energi og miljøsektoren i Region Nordjylland. ENERGI- OG MILJØSEKTORENS VÆSENTLIGSTE KOMPETENCE- MÆSSIGE UDFORDRINGER Faglærte tømrere, elektrikere og vvs-folk er typisk ikke gode nok til at tænke i helhedsløsninger på tværs af fagskel. Det store fokus på energi betyder, at der både i Region Nordjylland og i resten af Danmark er et øget behov for ingeniører, som kan varetage energirådgivning i forbindelse med f.eks. byggeri. Eksperterne inden for energiområdet vurderer, at Region Nordjylland har et potentiale for at få skabt flere arbejdspladser inden for energiteknologien. Det er imidlertid en udfordring at få de ph.d.-studerende fra Aalborg Universitet tidligt ud på arbejdsmarkedet. 14 ENERGI OG MILJØ


Medie: Det ser sort ud for svineproducenter | STORM Advokatfirma\nSTORM > Landbrug > Medie: Det ser sort ud for svineproducenter\nMedie: Det ser sort ud for svineproducenter\nDe danske svineproducenter er presset fra alle sider og står netop nu i den perfekte storm. Ifølge Effektivt Landbrug opfordrer både formanden for Danske Svineproducenter og advokat Jens Axel Kruchov til, at svineproducenterne gør noget ved deres situation.\nEn historisk lav notering på svinekød kombineret med historisk høje udgifter betyder, at de danske svineproducenter har svært ved at tjene penge.\n– Jeg må erkende, at det kan se sort ud. Alt er gået den forkerte vej. Bytteforholdet er gået den forkerte vej. Vi ser stigende renter, så der er ikke noget der ser positivt ud på nuværende tidspunkt, siger formanden for Danske Svineproducenter, Jeppe Bloch Nielsen til Effektivt Landbrug.\nSammen med advokat og partner i STORM Advokatfirma, Jens Axel Kruchov kommer han med en række opfordringer til svineproducenterne. Ifølge advokaten skal der reageres før det er for sent.\nHan inddeler svineproducenterne i tre grupper. Der er de robuste, en midtergruppe, hvor det kan gå begge veje, og så dem der har det endog meget svært.\n– De robuste er dem, hvor den nuværende situation er et bump på vejen. Ganske vist et stort bump, men de kan køre videre. Helt modsat er der dem, hvor det her desværre bliver det sidste skub ud over kanten. Så er der midtergruppen, som står ved en skillevej og skal finde ud af, hvilken vej de skal tage, siger Jens Axel Kruchov.\nLæs hele artiklen hos Effektivt Landbrug og se hvilke anbefalinger svineformanden og advokaten kommer med.\nLæs mere om manglende likviditet og trængte bedrifter


Turtle Beach Ear Force Z60 Surround Sound Gamer / Gaming Headset → Køb billigt her\nTurtle Beach Ear Force Z60 Surround Sound Gamer / Gaming Headset\nTurtle Beach Ear Force Z60 er det ultimative headset til den krævende gamer, der ikke vil gå ned på udstyr. Headsettet er udstyret med indbygget surround sound, der virker med både PC og Mac. Headsettet er udstyret med 2 store ørekopper, der går hele vejen rundt om øret. Begge ørekopper er utroligt bløde, hvilket gør det muligt at bruge headsettet i flere timer i træk uden at det gør ondt.\nMed den indbyggede, aftagelige mikrofon får du mulighed for at kommunikere med dine holdkammerater, og din stemme vil gå klart og tydeligt igennem til modtageren. Så bliver vejen til sejr altså lidt kortere. Headsettet sluttes til din computer via USB, og den kan også forbindes til mobile enheder som smartphones og tablets.\nDen medfølgende transmitter gør det muligt at justere lydstyrken, slå mikrofonen til og fra, justere chat lydstyrken og meget andet. Det er også transmitteren, der gør det muligt at bruge surround sound i forbindelse med brug med computer.\nVed online handel er det kolossal vigtigt, at sikkerheden er i orden, og derfor er det et område, vi har stor fokus på. NETS har godkendt vores online betalingsløsning, og det er den grundlæggende garanti for sikkerheden bag din Internetbetaling. Handel og betaling er derfor altid 100% sikkert.\nLige meget hvilke varer du køber hos os, har du altid 30 dages returret. Med andre ord betyder det, at hvis du af forskellige årsager ikke måtte ønske at beholde din vare, kan du selvfølgelig returnere dine varer og få dine penge retur. Du kan med fordel tage kontakt til os, før du vælger at returnere dit produkt.\nVi ønsker ikke at du skal vente for længe på dit produkt, og vi fokuserer derfor på at sikre levering på kortest mulig tid. Vi tilstræber, at du modtager din forsendelse indenfor 1-2 hverdage, såfremt vi er lagerførende. Den nøjagtige lagerstatus er altid tydelig ved hvert enkelt produkt. Er du i tvivl om leveringstiden eller lagerstatus, så anbefaler vi, at du ringer eller sender en e-mail til os.\nI vores shop er det muligt at vælge mellem adskillige betalingsmetoder. Her skal du naturligvis benytte den betalingsmulighed, der passer bedst til dig. Du handler altid sikkert og trygt, uanset hvilken betalingsform du gør brug af. Se hvilke betalingsmuligheder du har ved at klikke på førnævnte link. Bemærk at pengene først hæves fra din konto, den dag vi afsender din vare - såfremt du anvender betalingskort.\nSkulle der opstå problemer eller spørgsmål undervejs, er du selvfølgelig altid velkommen til at tage kontakt til os. På hverdage mellem 10-15 sidder vi klar på e-mail og ved telefonerne, og vi er altid klar til at hjælpe dig - med et smil og godt humør.\nHvis du handler hos os, har du altid mulighed for at tracke din forsendelse. Når du har færdiggjort dit køb, kan du få adgang til din personlige ordreside. På din ordreside vil du kunne følge med i, hvornår vi har sendt din forsendelse. Når vi sender dit produkt, vil du samtidig modtage en mail med leveringsinformation fra os.\nEarForce, Z 60, Headset Med Mikrofon, Headsæt, Headphones\nDin anmeldelse af Turtle Beach Ear Force Z60 Surround Sound Gamer / Gaming Headset\nproduct_stock_no product_offer_no product_preorder_no\tproduct_buyable_no product_group_gamingelektronik path_elektronik_forside path_elektronik_elektronik path_elektronik_gaming path_elektronik_headset path_elektronik_turtlebeachearforcez60surroundsoundgamer/gamingheadset


Nyskabende cykelhjelm – CYKELPORTALEN\nNyheder 2. juni 2022 CYKELPORTALEN\nTrods alverdens teknologiske krumspring for at gøre cykelhjelmen mere sikker, er dens grundlæggende udformning stadig den samme. Voronoi hjelmen er et spændende bud på fremtidens cykelhjelm, hvis design sikkert vil få flere til at bruge hjelm.\nDesignet af Voronoi 3D-teknikker med parametriske designværktøjer i Grasshopper3d, garanterer denne cykelhjelm sikkerhed og letvægt ved brug af færre materialer.\nDesignet af 3 talentfulde produktdesignere, Yuefeng Zhou, Zhecheng Xu og Haiwei Wang, viser Voronoi-hjelmen en kombination af parametriske og beregningstekniske teknikker med bionik, hvilket resulterer i et enestående eksternt mekanisk system.\nDen 3D-printbare ydre skal, der efterligner voronoi-mønstre fundet i dyrets knoglestruktur og skildpaddeskaller, er forskellig fra traditionelle flagebeskyttelsesstrukturer i dets uforkortede bioniske 3D-system.\nNår den rammes af en ekstern kraft, viser voronoi-strukturen bedre stabilitet. Hjelmens porøse egenskaber gør det muligt at opnå den perfekte balance mellem sikkerhed og balance.\nEneste umiddelbare ulempe vi kan komme i tanke om, er den åbne struktur der let vil fange insekter og samle skidt og støv, der efterfølgende vil være svært at rengøre.


Om Mølleparkens Plejecenter | plejecentre\nDu er her: Hjem » Plejecentre i Sønderborg » Mølleparkens Plejecenter » Om Mølleparkens Plejecenter\nOm Mølleparkens Plejecenter\nMål og værdier - Mølleparkens Plejecenter\nHusleje og indretning - Mølleparkens Plejecenter\nAktuelt nyt - Mølleparkens Plejecenter\nMadservice - Mølleparkens Plejecenter\nAktivitetscenter på Mølleparkens Plejecenter\nBruger- og pårørenderåd - Mølleparkens Plejecenter\nFrivillige - Mølleparkens Plejecenter\nKontaktoplysninger - Mølleparken Plejecenter\nTilsyn - Mølleparkens Plejecenter\nPlejecenter Mølleparken er Sønderborg Bys Plejehjem. Vi vil gerne byde dig indenfor i vort hjem, hvor nærvær, tryghed og respekt er det centrale.
\nHvis du vælger at bo i Mølleparken synes vi du får det hele:\nMølleparken består af den historiske smukke og ældre hovedbygning og 2 tilbygninger, som fremstår tidssvarende i de smukke omgivelser ud til Mølledammen.\nI Mølleparken har du mulighed for at vælge store et rums -, to rums - eller ægtefælleboliger. Kombinationen og beliggenheden giver os et særligt dejligt miljø, med mulighed for at tilgodese jeres forskellige ønsker for bolig.\nVi vil gerne fremhæve vores unikke beliggenhed. Vi er ganske få 100- meter fra gå- gaden med bylivet og gode muligheder for indkøb og oplevelser for dig og dine nærmeste. Alligevel er vi beliggende som i en oase med den smukkeste natur, nemlig søen med ænderne der roligt svømmer forbi.\nI vores dejlige gårdhave har du mulighed for at sidde på en af de mange små terrasser. Her blomstrer æbletræerne, og andre af årstidens planter og blomster. Her mærker vi de første af solens varme stråler om foråret, glædes over de lune sommeraftener. Vi ønsker at du skal have mulighed for at nyde udelivet lidt længere. Derfor har vi fået bygget et stort Orangeri i gårdhaven, med isolering og varme. Her kan du nyde efterårets smukke farver og opleve den første frost eller sne, når vinteren sætter ind.\nNår vejret tillader det, tager vi frokosten med i haven, nyder solen og livet i haven. Det er også her at børnehaven kommer på besøg - her hvor Sønderborggarden kommer og spiller for os, her vi griller til Sankt Hans, her det lokale skyttelaug kommer på besøg og her ringrideroptoget går forbi.\nAt hver enkelt kan se mening med sit liv her i Mølleparken, handler om at give plads og have øje for forskellighed, og hvad du netop gerne vil i dit liv. Det vil vi gerne hjælpe dig med.\nKlik her, hvis du vil læse mere om Mølleparkens historie.\nKlik her for at læse vores velkomstpjece.\nTlf: 88 72 46 09


We bought a Zoo | Det Danske Filminstitut\nCameron Crowe, USA, 2011\nEnkemanden Benjamin Mee kæmper han med at opdrage to børn alene. I håbet om en ny begyndelse, opsiger han sit job og køber et gammelt hus uden for byen. Stedet kommer dog med en ekstra bonus: en Zoologisk Have, hvor adskillige dyr lever og bliver tilset af dyrepasseren Kelly og hendes hold af dedikerede medarbejdere. Uden nogen form for erfaring, begrænset tid og et stramt budget, begynder Mee renoveringen for at kunne genåbne en trængt Zoologisk Have.\nFilmen har en varm grundstemning, men indeholder også scener af mere alvorlig karakter, hvor døden tematiseres. Den indeholder enkelte scener, hvor voksne skændes højlydt, og hvor en far og søn råber ad hinanden. Samtidig indeholder den et par lettere dramatiske scener - blandt andet ser man på et tidspunkt en mand, der står ansigt til ansigt med en stor arrig bjørn. Da disse scener dog er indlagt i den roligt fortalte ramme, da de mere tunge scener med den sorgfulde stemning er fortalt afdæmpet og forløses af de varme og humoristiske passager, og da filmen ender godt, vurderes det, at den kun vil kunne virke angstfremkaldende på de yngste.\nAnmeldelse Politiken Kim Skotte 2012-06-14


Nytårsdrab: Mistænkt mand nægter drab og ildspåsættelse - Avisen.dk\nNytårsdrab: Mistænkt mand nægter drab og ildspåsættelse\nKun murene står tilbage efter brand nytårsnat i hus i Nr. Vium nær Videbæk, hvor en kvinde blev fundet dræbt. En 47-årig mand er sigtet for drab og ildspåsættelse. Han nægter sig skyldig. Foto: VAN NORDE ERNST/POLFOTO\nEn 47-årig mand, der er sigtet for at have dræbt kvinde i Nr. Vium nær Videbæk nytårsnat, vil løslades.\n7. januar 2016 18:16\nEn 47-årig mand, som politiet mistænker for at have dræbt en 54-årig kvinde i Nr. Vium nær Videbæk nytårsnat, nægter sig skyldig.\nDa han torsdag var i et langvarigt grundlovsforhør i Retten i Herning, blev han imidlertid varetægtsfængslet i fire uger. Manden kærede kendelsen om fængsling til Vestre Landsret og kræver i stedet at blive løsladt.\nDet oplyser politikommissær Jørgen Lauritsen, Midt- og Vestjyllands Politi.\nEfter en uges efterforskning anholdt politiet onsdag aften den 47-årige, der kommer fra Herning.\nHan er blevet sigtet for at have kvalt kvinden. Hun blev 1. januar fundet død i sit hus efter en brand. Det er politiets vurdering, at manden dræbte kvinden, og at han derefter satte ild til hendes hus.\nIfølge sigtelsen er kvinden blevet kvalt, ved at noget er snøret om hendes hals. Drabet skal være sket nytårsaften mellem klokken godt 17 og midnat.\nGrundlovsforhøret torsdag varede over tre timer og foregik for lukkede døre. Derfor er mandens forklaring i retten ikke offentlig.\nPolitiet har ikke ønsket at løfte sløret for, om den dræbte og den 47-årige mand kender hinanden.\nDer er heller ikke oplysninger om, hvilke spor der har bragt den nu fængslede mand i politiets søgelys.\nKviden boede alene i huset på Karlsmosevej 7, der ligger for sig selv omgivet af marker.\nDer blev slået alarm om branden få minutter over midnat nytårsaften. Da brandvæsnet ankom, var der ild i hele huset. Da ilden var slukket, stod kun murene tilbage.\nFordi kvindens bil holdt i garagen, opstod der mistanke om, at hun kunne være indebrændt.\nDagen efter blev hendes forkullede lig fundet på brandtomten, og i forbindelse med en obduktion blev det fastslået, at hun ikke var død ved branden, men at hun var blevet dræbt forinden.


Fladfiskeforfang - Forfang - Spinnefiskeri - Fiskegrej\nHer i nedenstående kategori finder du vores sortiment af fladfiskeforfang i høj kvalitet, som vil kunne fange, hvis ikke fladfiskene, så som minimum deres opmærksomhed.\nFang fladfisk med fladfiskeforfang. Vil du forøge dine muligheder for at fange fladfisk og gerne flere af dem? Så synes vi helt klart at du skal forsøge at berige dit fiskeri med noget fladfiskeforfang. Fladfiskeforfang er som så meget andet forfang, et stykke ud over hovedlinen, med et variabelt antal kroge, hvortil der ofte er bundet perler eller andet glimmer for at fange fladfiskenes opmærksomhed.\nHvis du er på jagt efter fladfisk og dermed også en mulighed for at kaste med dit fladfiskeforfang er der rige muligheder for dette rundt om i Danmark. I Jylland gælder dette specielt langs vestkysten fra Esbjerg til Hirtshals.\nInden for fisken efter fladfisk med fladfiskeforfang findes der overordnet set to grundlæggende typer, molefiskeri og surfcasting. Molefiskeri med fladfiskeforfang er som navnet antyder fiskeri fra en mole. Molefiskeri med fladfiskeforfang er for den brede befolkning og kræver ikke det vildeste udstyr, da du på en mole allerede er godt ude i havet, hvorved du ikke har samme behov for at kunne kaste lige så langt, som man nødvendigvis skal ved andre former for fiskeri. Dog er det vigtigt at bemærke at fladfisk som bekendt jager med øjnene, hvor du med fordel kan fiske med noget farvestrålende og glimtende fladfiskeforfang for at friste fladfisken.\nEn anden yndet metode inden for fiskeri med fladfiskeforfang er Surfcasting efter fladfisk. Ved denne fiskeform står du direkte på kysten, hvilket dermed medfører at du skal have lidt mere grej ved hånden end ved molefiskeri med fladfiskeforfang. Ved surfcasting oplever du i sandheden naturens kræfter og får lov til at give dig i kast med dem. Surfcasting med fladfiskeforfang kræver sit udstyr. Det er vigtigt at du har en stærk og kraftig stang som kan holde til bølgernes kraft på omkring 3,5 - 4 meter, derudover skal stangen have en kastevægt på alt mellem 100 - 400 gram. Udfordringen ved surfcasting med fladfiskeforfang er nemlig, at du skal kunne kaste helt ud til den anden side af brændingen, for ellers risikerer du, at dit fladfiskeforfang bare skyller i land igen, hvilket naturligvis ikke er at foretrække.\nHos Korsholm er det vigtigt, at alle som lyster det, skal have muligheden for at kunne fiske med fladfiskeforfang. Derfor tilbyder vi et lækkert sortiment med fladfiskeforfang til rimelige priser, så du nemt kan finde udstyret til din næste fiskeoplevelse.\nKig forbi og find dit næste fladfiskeforfang\nDu er altid velkommen til at tage et smut ind forbi og tage en snak med vores yderst kvalificerede personale. Vores personale kan assistere dig i at finde det helt perfekte fladfiskeforfang, så du er bedst muligt udstyret til dit næste eventyr! Hvis du ikke får chancen for at kigge ind forbi, har du mulighed for at bestille produkterne hjem for at vurdere om det er noget for dig. Vi tilbyder fri fragt i Danmark ved køb for over 299DKK, ellers leverer vi til GLS pakkeshop for 29DKK. Ift. specialfragt er dette 299DKK. Ved køb har du 30 dages fortrydelsesret.


Skoopbevaring skab. Find de helt rigtige her\nHvor finder jeg skoopbevaring skab ?\nDer er mange steder at købe sko, støvler, sandaler og især skoopbevaring skab. Der er meget at holde styr på om mode og fodtøj. Og heldigvis er du kommet til det rigtige sted. Vi hjælper med det hele. Bare gå videre via vores henvisning eller læs videre her på siden, så finder du alt hvad du skal bruge.


arkiv.dk | Kanonstilling på Ordrup Næs\nBeskrivelse Kanonstilling på Ordrup Næs\nPeriode 1942 - 1995\n1 1995 k Brev til Sv. E. Nielsen om kanonstill.\n2 1995 u Avisartikler fra Venstrebladet\n3 1945 a Vagtbog. Modstandsbevægelsen\n4 1945 a Vagtskema. Modstandsbevægelsen\n5 U. år a Kort over Næsset med plac. af kanoner\n6 1942-1945 a Fotokopier af fotos fra Næset


Løb langsomt for at blive... Hov stop lige en gang! | Løbetosset.dk\nLad mig bare sige det ligeud; samtlige overskrifter på artikler der hedder noget i retning af “Løb langsomt for at løbe hurtigt” er enten bevidst clickbait, eller simpelthen udtryk for mangel på forståelse og/eller interesse fra skribenten! De burde hedde noget i retning af “Varier intensiteten af dine træningspas og løb nogle lange langsomme ture for at blive en hurtigere løber” – det er dét, som er hele humlen i filosofien bag fx Hechmann’s metode.\nHelt overordnet set er der to parametre, som du kan skrue på, hvis du gerne vil blive en hurtigere løber (på 5 km og længere distancer); udholdenhed og kondition. For at forstå begrebet udholdenhed bliver vi nødt til at forstå kroppens to måder at arbejde på; aerob og anaerob – eller på almindeligt dansk; med og uden ilt. Når du løber 5 km, så er fordelingen 80/20 imellem aerob og anaerob forbrænding. For 10 km er fordelingen 90/10, og på et maraton er den 98/2. Jeg vil ikke skrive så meget om anaerob forbrænding, da det betyder mindre og mindre jo længere distancen er. Jeg vil blot nævne, at det er i denne proces, der dannes mælkesyre – og alle kender nok følelsen, når benene ‘syrer til’.\nAerob forbrænding kan – i modsætning til anaerob forbrænding – bruge både fedt og kulhydrat som brændstof. Aerob forbrænding af kulhydrat sker primært, når musklerne arbejder hårdt – når der er ilt til stede (Ellers er det anaerob forbrænding). Aerob forbrænding af fedt kræver masser af ilt og sker derfor kun så længe, der er nok ilt til stede. Aerob forbrænding af fedt er ca. tre gange så effektivt som forbrænding af kulhydrat. Jo bedre din krop er til at bruge fedt som brændstof, jo hurtigere vil du kunne løbe, imens du gør det. Du forbedre altså din udholdenhed ved at løbe mange langsomme ture, hvor kroppen trænes til at forbrænde fedt.\nMen selv den største motor kan ikke yde optimalt, hvis benzinpumpen ikke kan levere den mængde benzin, som motoren kræver. På samme måde kan kroppen ikke fedtforbrænde, hvis der ikke er nok ilt. Hvis kroppens evne til at fedtforbrænde er et udtryk for motorens kapacitet, så er konditionen et udtryk for pumpens kapacitet. Kondition er et rimeligt velkendt begreb, det er (lidt forsimplet) et udtryk for lungernes og hjertets evne til at optage, transportere og udnytte ilt. Konditionen kan ligesom udholdenhed forbedres igennem træning, men potentialet er ikke så stort, som det er tilfældet med udholdenhed. Det skyldes til dels at nogle faktorer simpelthen styres af genetik. Udholdenhed og kondition er ikke to modsætninger, hvor man som løber skal ‘vælge side’. Det er to områder, som ikke kan stå alene. De påvirker hinanden, og vigtigheden af at træne begge områder skal man ikke negligere.\nGrafen viser hvordan de tre forskellige forbrændingsformer fordeler sig som en funktion af intensiteten. Billedet er lånt fra løbesiden.dk\nNår man i de seneste år er blevet så glad for at snakke om, at man skal løbe langsomt, så hænger det sammen med, at udviklingspotentialet i at træne udholdenhed er meget større end ved at træne kondition. Derfor giver det mening, at man i hovedparten af sin træning fokuserer på at træne udholdenhed, altså træner ved relativ lav intensitet. Det betyder ikke – og det kan virkelig ikke understreges nok – at der ikke skal løbes intervaller og trænes kondition.\nJeg har kigget på data fra Hechmann’s specifikke træningsplaner til halv maraton og hel maraton, for at undersøge fordelingen imellem de enkelte zoner. Data tager udgangspunkt i de målrettede træninger fra bogen “Løb som eliten” med fire træningspas om ugen. Det er beregnet ud fra mine egne zoner, dvs. det kan afvige for løbere, der har zoner der adskiller sig markant fra mine (Da nogle af tiderne er beregnet ud fra en specifik distance). Bemærk i øvrigt at maraton-tempo (MT) er indregnet i Ae2, da det er i det område, hvor MT normalt ligger. Dataene taler næsten for sig selv, selvom der trænes imod lange distancer, så indeholder planerne imellem 18% og 24% tiden hastigheder på syretærsklen (AT) eller hurtigere.\nFordelingen af zonerne på halv og hel maraton viser tydeligt, at det ikke er nok at løbe langsomt hele tiden!\nHvis du er blevet nysgerrig på emnet, så kan jeg varmt anbefale, at læse “Løb som eliten“, der er skrevet af Claus Hechmann. Radio24syv har i øvrigt lavet et par interessante interviews med ham, de kan streames her, her og her. Har du fået blod på tanden, men har svært ved at overskue træningsplanerne fra bogen, så tag et kig på denne artikel denne opdaterede artikel, der også har et link til træningsplanerne fra bogen, hvor de er sat op i excel, så det er lidt nemmere at gå til.\nForrige indlæg 2016 – et tilbageblik og et kig fremad\nNæste indlæg Flyttedag og besøg ved numerolog\nTagshechmann hechmann running hechmann sport langsom langsomt løb løb løb langsom Løbetræning træning


DEN AFGØRENDE FRONT\nUnder forberedelserne til et, stort slag blev en af de dygtigste og mest fremragende generaler af den øverstkommanderende sat til at bevogte en bro, der syntes at ligge helt udenfor slagområdet. Generalen ærgrede sig og følte sig tilsidesat. Han hørte drønene fra slaget langt borte og var yderst utilfreds med at blive holdt tilbage på dette betydningsløse sted uden at kunne bruge sine tropper.\nMen endelig svingede fronten og nærmede sig ham. Fjenden gik tilbage, og den bro, som generalen bevogtede, blev nøglestillingen. Således gik det til, at han til sidst blev slagets helt. Feltherren havde forudset denne bros betydning og havde sat sin dygtigste general til at forsvare den.\nDet strategiske punkt i Guds riges kamp mod synden og Satan er lønkammeret. Det er en uanselig og lidet ærefuld plads. Men det er selve nøglestillingen både i den enkeltes og i hele Guds menigheds kamp her på jorden.\nDen, der bliver tro på tilrettelæggerens plads, skal også opleve, at det er den højst betroede plads i Herrens hær.\nIsraels næststørste leder, Josva, var hærfører under krigen mod hedningekongen Amalek. Men den vigtigste plads i slaget tog Moses selv sammen med Aron og Hur.\n»Når nu Moses løftede hånden, fik israelitterne overtaget; men når han lod hånden synke, fik amalekitterne overtaget.« 2. Mos. 17, 11.\nOg bønnen henter ned\nfra Himmelen Guds fred,\nden henter kraft og styrke\ntil Herren ret at dyrke,\nden henter hjælp i nøden,\nden henter trøst i døden.\nW. A. Wexels


Fremskynde Photoshop med disse 5 ydeevne tips\nAdobe Photoshop kørte lidt træg på min Mac for nylig, så jeg satte mig om at få appen til at køre hurtigere med et par tweaks. Mens disse blev gjort på min MacBook Pro, er der ingen grund til, at tipene ikke ville fungere det samme på en Windows-pc, der kører PS også.\n1) Afslut andre apps\nFør du graver rundt i Photoshop-indstillingerne, skal du afslutte alle andre apps, du ikke bruger. Dette frigør ekstra systemressourcer til at bruge til Photoshop i stedet.\n2) Løft hukommelsesanvendelsen\nMere hukommelse jo bedre! Dette gav mig en stor hastighedsforøgelse:\nFra Photoshop-indstillinger klikker du på "Performance"\nJuster skyderen opad for at bruge mere RAM, jo mere kan du spare mere\nEn hurtig note om RAM: Computere elsker RAM, og det gør også Photoshop. Hvis du er en hyppig Photoshop-bruger, eller hvis du gør noget andet, der indebærer et betydeligt hukommelsesforbrug, er det en god ide at tilføje mere hukommelse til din computer. Du kan læse min anmeldelse om opgradering af en MacBook Pro til 8 GB RAM, hvis du ikke allerede har det, eller find ud af, om du har brug for en RAM-opgradering.\n3) Indstil ridse diske\nHvis du har flere harddiske, skal du bruge dem til virtuel hukommelse:\nFra Photoshop "Performance" -indstillingerne går du til "Scratch Disks" og tilføjer dine ekstra harddiske\nDette er virkelig kun relevant for de brugere med flere harddiske, så de af os på bærbare computere kan generelt ignorere denne.\n4) Juster cache niveauerne\nDe fleste brugere nyder godt af et lavere cache niveau:\nÅbn Photoshop-indstillingerne og klik på "Performance"\nIndstil "Cache Levels" til 1\nBemærk, at hvis du arbejder med store enkeltlagede billeder som et højt res digitalt billede, vil indstillingen af cacheniveauet højere blive hurtigere i stedet for ydeevnen. Juster denne indstilling baseret på din nuværende brug.\n5) Gem aldrig billedfremvisninger\nCaching billedforhåndsvisning sænker tingene ned:\nFra Photoshop-indstillingerne skal du klikke på "Filhåndtering"\nIndstil "Image Previews" til "Never Save"\nDette reducerer Photoshops RAM og CPU brug ved at undgå billedforhåndsvisning.\nSelvom disse tip er specifikke for at fremskynde Photoshop, kan tweaksne gælde for andre Adobe-apps, der også har lignende præferencer.\nHvad andet kan jeg gøre for at fremskynde Photoshop?\nUden for app-specifikke tips kan de andre ting, du kan gøre for at øge næsten enhver apps ydeevne, få mere RAM og opgradere til en hurtigere harddisk til din computer. Med hensyn til harddiske er et SSD eller et SSD Hybrid drev ideelle, der er masser på Amazon at vælge imellem hvis du er på markedet.\nIpad Sådan omdannes en HP-scanning til Word\nIphone Sådan åbnes NCO-filer\nUdvikling Sådan løser du mysteriet om Moridor Box i Planescape Torment\nIpad Del iPhone, iPad og Mac kalendere med nogen anden fra iCloud


03/02-21 - Pressemeddelelse\nNed med CO2-udslippet og op med luftkvaliteten. Det er målet for STARK, der nu er begyndt at bruge lastbiler, der kører på miljøvenlig HVO-diesel til at bringe byggematerialer ud til håndværkere og byggepladser i København. Samtidig har byggemarkedskæden, der er Danmarks største distributør af byggematerialer, bestilt landets første elektriske lastbil med 20 tonsmeter kran, der kan levere varer helt uden emissioner. Og det er kun begyndelsen; på sigt skal en større del af STARKs flåde af lastbiler køre på el.\n”STARK arbejder hele tiden på at gøre byggeriet mere bæredygtigt. Her er det oplagt at gøre transporten af tonstunge byggematerialer mere miljøvenlig. Samtidig kan vi imødekomme stigende miljøkrav fra bygherrer som f.eks. Københavns Kommune, der vil gøre deres byggepladser emissionsfrie. På den måde hjælper vi også vores kunder med at leve op til kravene, og det kan blive en klar fordel for håndværkerne, når de skal vinde udbud,” siger logistikdirektør i STARK Jan Breinholt.\nDen udmelding glæder Københavns Kommune, der er en af Danmarks største bygherrer.\n”Københavns Kommune ønsker at gå forrest, når det gælder om at nedbringe CO2 i byggeriet. Vi har sat en række bæredygtige initiativer i søen, hvor vi bl.a. arbejder henimod at gøre kommunens byggepladser emissionsfrie. Vi er rigtig tilfredse med, at vores samarbejdspartnere og leverandører tager den grønne tråd op”, siger Kasper Graa Wulff, chef for Byggeri København i Københavns Kommune.\nEl-lastbiler til nærdistribution\nMens elektriske personbiler vinder hastigt frem, er der stadig langt mellem de elektriske lastbiler. Og kravet om, at STARKs lastbiler skal have en stor kran, der er nødvendig for at læsse materialer af på byggepladser, har vist sig at være en udfordring.\n”Der findes meget få elektriske lastbiler med kran, bl.a. fordi en stor kran vejer meget og bruger ekstra strøm. Vores bliver faktisk den første af sin slags i Danmark, når den er færdigbygget og klar til at køre på den anden side af sommerferien,” forklarer Brian Patzlaff, logistikchef og ansvarlig for STARKs flåde på flere end 200 lastbiler.\nEn elektrisk lastbil er cirka tre gange så dyr som en diesel-lastbil og kører omkring 200 km på en opladning. Derfor er elektriske lastbiler bedst egnet til nærdistribution i byerne.\n”I en by som København giver elektriske lastbiler rigtig god mening. Her kan vi levere byggematerialer over hele byen uden emissioner og støj. Det er en udvikling, som STARK gerne vil være pionerer for, fordi det er endnu et skridt på vej mod mere bæredygtigt byggeri,” siger logistikdirektør Jan Breinholt.\nReducerer CO2 med 90 pct.\nSamtidig med at STARK har bestilt den første af flere elektriske lastbiler, er byggemarkedskæden gået over til at benytte HVO-diesel i de standard-lastbiler, der benyttes til distribution i indre København.\nBrug af HVO-diesel reducerer CO2-udledningen med 90 procent. Samtidig mindskes udslippet af partikler med en tredjedel sammenlignet med traditionel dieselolie.\nHVO-diesel kaldes også for 2. generation biodiesel, fordi det er baseret på affald fra eksempelvis slagterier i stedet for afgrøder. HVO-diesel kan benyttes i de fleste dieselmotorer, og det er netop, hvad STARK gør i deres flåde af lastbiler, der betjener København.\n”Brug af HVO-diesel er en hurtig og effektiv måde at løse CO2-udfordringen på. Som en stor distributør vil vi gerne være med til at skubbe udviklingen i den rigtige retning, og gerne så hurtigt som muligt. På sigt kommer vi dog til at satse endnu mere på elektriske lastbiler, der er den optimale løsning for miljøet,” siger logistikchef Brian Patzlaff.\nFakta om elektrisk lastbil\n•\tDAF CF Electric, tre aksler, totalvægt 28 ton.\n•\tFørste af sin slags i Danmark med hydraulisk og eldrevet 20 tonsmeter kran.\n•\tMotor med trækkraft på 2.000 Nm, batteri på 350 kWh og rækkevidde op til 220 km.\nFakta om HVO-diesel\n•\tFremstilles af fossilfrie råmaterialer som vegetabilske olier, animalske fedtstoffer og fiske- og slagteriaffald fra fødevareindustrien.\n•\tReducerer CO2 med 90 pct. og partikler med 33 pct.\n•\tKoster ca. dobbelt så meget som almindelig dieselolie.\nSTARK Danmark A/S er Danmarks største forhandler og distributør af byggematerialer med 70 byggecentre i Danmark og 6 i Grønland. STARK tilbyder en lang række services til både entreprenører og professionelle håndværkere. Virksomheden beskæftiger ca. 2.500 medarbejdere og er en del af STARK Group, der er en førende leverandør af byggematerialer, service og rådgivning i Nordeuropa.\n980 x 678 pixel 685.06 KB


Kongsgaard Bed&Breakfast, Røsnæs, Kalundborg - Om vores Bed & Breakfast\nOm vores Bed & Breakfast\nKongsgård Bed & Breakfast råder over 1 dobbeltværelse, og 4 familierum med plads til 2 voksne og 2 børn.\nFolkestuen med TV, stilles til fri afbenyttelse. Folkestuen er den originale fra gårdens oprindelsesår i 1928, med slagbænke og langborde.\nTil Kongsgård hører en parklignende have, med plads til både leg og afslapning.\nVi ligger i et naturskønt område lige ud for de maleriske Kongstrup Klinter.\nFra gården er der en fantastisk udsigt over Kalundborg Fjord, og i klart vejr kan Fyn skimtes i horisonten.\nDer er kun 300 m til strand (Kalundborg Fjord), som samtidig er et attraktivt fiskeområde og ca. 1.5 km til Sejerøbugten, med god badestrand.\n400 m. fra Kongsgård Bed & Breakfast ligger en 18 hullers udfordrende og smuk golfbane.\nHvem benytter Bed & Breakfast\nEn stor gruppe er naturligvis turister, som bebor stedet en eller flere nætter i forbindelse med en rundrejse i Danmark. Vi har dog også haft besøgende, som har valgt et ophold for hele ferieperioden.\nI starten havde vi hovedsagelig udenlandske besøgende, og vi har den glæde at se en række gæster vende tilbage flere gange.\nMen efterhånden oplever vi at der kommer flere og flere danskere, som finder at Bed & Breakfast kan være et spændende alternativ til sommerhuse og campingpladser. Ligeledes har vi et stigende antal besøg af golfspillere, på grund af vores naboskab til en 18 hullers golfbane.\nRejsemontører er også en kategori som benytter overnatningsmuligheden, i forbindelse med arbejde på Kalundborgs mange store industrivirksomheder.\nSidst men ikke mindst, benyttes vores Bed & Breakfast som overnatningssted, når folk fra omegnen skal indlogere tilrejsende gæster, ved større arrangementer, som f.eks. Bryllup, rund fødselsdag eller andre fester.\nDesuden har den store folkestue været anvendt til morgenmad for samtlige gæster, så værten har været fri for at tænke på yderlig bespisning, efter en hård og opslidende fest.


Vælg dit sprogniveau ⇒ Kom i gang med at lære dansk nu\nSådan kommer du godt i gang med dansk\nVi tilbyder undervisning i dansk fra begynder til avanceret. Vælg dit niveau for at finde et kursus, der passer dig.\nKom godt i gang med danskundervisning på dit niveau\nNybegynder, godt i gang eller ekspert – du finder altid et relevant danskkursus hos Københavns Sprogcenter. For at få det fulde udbytte af danskundervisningen, er det ikke nok bare at vælge et kursus. Du skal også sørge for at vælge det rigtige niveau og kursusforløb.\nVi tilbyder danskkurser på alle niveauer. Vi arbejder med fire overordnede niveauer: begynder, øvet, rutineret og avanceret. Alle vores danskkurser er bygget op om nogle få, centrale læringsmål, så du ved, hvad du kan forvente at kunne, når kurset er gennemført.\nLæs mere om læringsmål og udbytte på de forskellige niveauer og forløb.\nFå de danske basiskundskaber på plads (A1)\nSom nybegynder er målet ofte hurtigt at kunne forstå og tale med danskere. Vores danskkurser for begyndere dækker CEFR niveauet A1 og undervisningen er tilrettelagt, så du hurtigt kan komme i gang med at bruge det dansk sprog.\nPå dansk for begyndere bruger vi lærebøger, da de er et godt redskab til at komme omkring alle de mest basale grammatiske regler, så du får styr på nutid, datid og fremtid, sætningsopbygning med mere. Bøgerne er en tryg følgesvend, når du er helt ny i det danske sprog.\nDe mundtlige færdigheder er altid i fokus. Du lærer at stille almindelige spørgsmål og svare på dem, og vi træner at fortælle enkle informationer om dig selv og dit liv. Ordforrådet grundlægges med blandt andet:\ntal og tidsbetegnelser\nalmindelige verber og substantiver\nord relateret til hverdagsliv, familie, job og uddannelse.\nVores rettesnor for kurser og læringsmål\nGRUNDLÆGGENDE SPROGFÆRDIGHEDER (A2)\nVores danskkurser for avancerede begyndere dækker CEFR niveau A2 og udgør grundlaget for din videre læring. Når begge A2 kurser er gennemført er de mest grundlæggende danskkundskaber nemlig helt på plads og det sproglige fundament er lagt. Undervisning for avancerede begyndere sikrer, at du får et godt og alsidigt sprog.\nPå dansk for avancerede begyndere udvider du dit ordforråd og lærer at tale om nutid, fortid og fremtid. Du lærer frekvente ord og udtryk om hverdagsemner og kan tale om din baggrund, din hverdag og dine umiddelbare omgivelser. Du kan føre en enkel dialog på dansk om relevante emner og udtrykke holdninger og vurderinger og sige din mening.\nOrdforrådet suppleres blandt andet med ord relateret til:\nvenskab og følelser\nindkøb og madvarer\nVi arbejder med de sproglige nuancer, så du kan skelne mellem formelt og uformelt sprog. Målet er, at du får et mere naturligt sprogbrug.\nNuancer din sprogbrug og udvid dit ordforråd (B1)\nDu har nu de basale danskkundskaber på plads og det sproglige fundament er lagt. Nu gælder det om at nuancere din sprogbrug og udvide dit ordforråd til at dække mere komplekse emner. Det primære fokus er på at træne ubesværet samtale.\nPå kurset arbejder vi med at udvide dit ordforråd, så du lærer at tale og skrive mere nuanceret og om mere komplekse, samfundsrelevante emner. Du skal tale og skrive om erfaringer, forhåbninger, forventninger og intentioner, og du arbejder også med at diskutere, ræsonnere og drage konklusioner.\nI klassen arbejder vi med cases med hverdagssituationer, debatter/diskussioner, spil, grammatik, ordforråd, læsning og aktuelle nyheder. Aktiviteterne lægger op til, at du får feedback fra din lærer flere gange i løbet af en undervisningsgang.\nDer vil være mulighed for at aflevere mundtlige og skriftlige opgaver og få feedback fra læreren.\nVi tilrettelægger vores danskkurser på de højere niveauer efter temaer. Det har vi valgt, fordi det er interessen, der driver al læring. Det er væsentligt, at I er motiverede for at snakke om et bestemt emne og kan inddrage jeres egne holdninger og tanker i dansktimerne.\nDanskkurser for øvede udbydes inden for fire overordnede temaer:\nSamfund & Fælleskaber\nArbejde & Liv\nIdentiteter & Livsstile\nDu kan frit vælge mellem disse temaer og lære dansk, mens du udforsker og diskuterer emner, som interesserer dig. Med udgangspunkt i niveauet og læringsmålene sørger din lærer hele tiden for at tilpasse sværhedsgraden, så du udfordres og bliver bedre til dansk.\nVi anbefaler at du gennemfører tre af de fire temaer for at nå næste sproglige niveau.\nNuancer din sprogbrug og udvid dit ordforråd (B2)\nDu taler, skriver og forstår allerede et relativt nuanceret dansk. Du kan for eksempel forstå budskabet og hovedpunkterne i avisartikler og nyheder på dansk.\nPå kurset arbejder vi med at forfine og nuancere dit sprog. Du lærer at udtrykke dig om konkrete og mere abstrakte emner og du udvider dit ordforråd.\nI klassen arbejder vi med cases med mere sprogligt krævende hverdagssituationer. Vi arbejder også med debatter/diskussioner, spil, grammatiske fokuspunkter, ordforråd, oplæg og aktuelle nyheder. Aktiviteterne lægger op til, at du får feedback fra din lærer flere gange i løbet af en undervisningsgang.\nForfin dit sprog og styrk dine danskkundskaber (C1)\nKøbenhavns Sprogcenter tilbyder også dansk på højt niveau for avancerede. Selvom du måske allerede har bestået prøve i dansk, kan det alligevel være svært og grænseoverskridende at tale dansk i hverdagen.\nPå kurset arbejder vi med at øge korrektheden og kompleksiteten i dit tale- og skriftsprog, så du bliver i stand til at bruge dansk både i sociale, akademiske og professionelle sammenhænge.\nI klassen arbejder vi blandt andet med cases, som tager udgangspunkt i sprogligt krævende situationer fra hverdags- og arbejdslivet. Vi arbejder også med debatter/diskussioner, grammatiske fokuspunkter, præsentationer og aktuelle nyheder. Aktiviteterne lægger op til, at du får feedback fra din lærer flere gange i løbet af en undervisningsgang.\nDanskkurser for avancerede udbydes inden for fire overordnede temaer:\nKøbenhavns Sprogcenter 14 nov. 2018


El-installatør i Munkemølle Sønderborg ⇒ Få 3 tilbud på dygtige installatører |\nEl-installatør Munkemølle Sønderborg\nFind en el-installatør i Munkemølle Sønderborg, hurtigt og nemt!\n3-tilbudnu.dk er 100% gratis og uforpligtende. Det eneste du skal gøre er, at trykke på indhent-tilbuds knappen, vil du blive ført direkte videre til vores side, hvor du bør beskrive din opgave. Det tager dig kun 2 minutter, og når du er færdig, kan du blot læne dig tilbage mens vores hold af professionelle rådgivere, forsøger at finde de helt perfekte til netop din service. Vi ved du vil kunne lide vores unikke service. Så hvad venter du på? Tryk nu og indhent dine tilbud på el-installatør Munkemølle Sønderborg allerede i dag! Husk at vi har adgang til det største netværk af el-installatører i hele Danmark, og derfor er du nærmest 100% garanteret, at vi kan finde minimum en el-installatør i Munkemølle Sønderborg til dig og dit byggeprojekt! Indhent tilbud nu!\nKan alle indhente tilbud på el-installatører i Munkemølle Sønderborg?\nAlle kan indhente tilbud på el-installatører i Munkemølle Sønderborg. Det kræver blot, at du har en nogenlunde om dit projekt. Du skal for eksempel vide, hvilket tidspunkt du tror, at projektet kommer til at foregå. Derudover skal du også vide, hvor og hvornår det skal foregå. I de fleste tilfælde giver dette dog sig selv. Derudover skal du vide, at du kan indhente 3 tilbud på el-installatører i Munkemølle Sønderborg, ligegyldigt om du er privat eller virksomhed. Det har intet at sige, og derfor bør du altid benytte dette til din fordel. Du kan nemlig spare tonsvis af penge, men du kan også spare tonsvis af tid. Derfor er det ekstremt vigtigt, at du husker at indhente dine tilbud allerede i dag. På den måde kan vi nemlig hurtigere komme i gang med at finde de rigtige entreprenører Munkemølle Sønderborg, som skal hjælpe dig med din opgave.\n← El-installatør Andkær Vig\nEl-installatør Strib Middelfart →


Se Landskampen Danmark - Finland | Stream EM 2021\nOptakt og Stream til Landskampen Danmark - Finland\nMesterbold/Landskamp/Optakt og Stream til Landskampen Danmark – Finland\nLars Madsen - 8 juni, 2021\nI vores optakt til landskampen Danmark – Finland kan du læse om skader, karantæner, forventede startopstillinger, EM 2021 live streaming, dansk TV og meget mere helt gratis.\nDanmark skal slå Finland uden problemer\nEndelig kan Danmark sparke gang i EM-slutrunden 2021, når vi lørdag aften tager imod Finland. Kampen spilles i Parken, hvor der sidder op mod 15.000 tilskuere klar.\nDer vil være finske fans til stede, men det vil primært være danske fans på lægterne, og man skal ikke undervurdere, hvor stor betydning, hjemmebanefordelen har.\nDerudover så skal der bare være klasseforskel på Danmark og Finland. Mens vi stort set ikke har tabt nogle kampe i de seneste 3-4 år, så er Finland blandt de absolut dårligste nationer ved hele EM.\nUmiddelbart efter lørdagens kamp imod Finland, så skal Danmark møde Belgien og Rusland. Alle tre gruppekampe spilles hjemme i Parken, så det vil være en gigantisk skuffelse, hvis ikke vi går videre fra gruppespillet.\nGruppernes to bedste hold går selvfølgelig videre til 1/8-finalerne, hvor de dog også får selskab af de fire bedste tredjepladser.\nMed en sejr imod Finland, så skal vi nærmest bare undgå nederlag i de kommende to kampe for at gå videre.\nResultatmæssigt er det gået ganske fornuftigt for Danmark i de to testkampe imod Tyskland og Bosnien-Hercegovina.\nSelvom vi havde det svært imod tyskerne, og kom bagud 1-0, så viste spillerne god moral, og kampen endte 1-1.\nHerefter tog vi imod Bosnien-Hercegovina på Brøndby Stadion, og her vandt Danmark med 2-0.\nVi spillede ikke sprudlende i nogle af de to landskampe, men det vigtigste var, at vi kom igennem uden de store skader.\nRobert Skov måtte lade sig udskifte imod Bosnien, men han forventes at være helt klar til EM, hvor han formentlig ikke kommer til at starte inde alligevel.\nFinland er med til en slutrunde for første gang\nFinland har testet EM-formen imod Sverige og Estland. De tabte 2-0 i Sverige og senest 0-1 på hjemmebane imod Estland, hvilket fortæller noget om finnernes niveau.\nDet er første gang nogensinde, at Finland overhovedet er med til en stor slutrunde. De var i kvalifikationsgruppe med Italien, Grækenland, Bosnien-Hercegovina, Armenien og Liechtenstein. Finland vandt seks kampe og tabte fire, hvilket var nok til at sikre andenpladsen.\nFinlands to største profiler er de tidligere Superliga-spillere Lukas Hradecky og Teemu Pukki. Hradecky vogter selvfølgelig buret, mens Pukki er den eneste målfarlige spiller på holdet.\nDet kan selvfølgelig give Finland noget energi, at de spiller deres første slutrundekamp nogensinde imod Danmark, men der skal simpelthen være klasseforskel.\nJonas Wind eller Kasper Dolberg på toppen?\nDet virker som om, at landstræner Kasper Hjulmand har lagt sig helt fast på 10 af de 11 startpositioner på holdet.\nDaniel Wass, Andreas Christensen, Simon Kjær og Joakim Mæhle skal stå i forsvaret foran Kasper Schmeichel, mens Thomas Delaney, Pierre-Emile Højbjerg og Christian Eriksen er selvskrevne på midtbanen.\nDer kan byttes mere rundt på de forreste tre positioner, men det vil være meget overraskende, hvis ikke Yussuf Poulsen og Martin Braithwaite kommer til at starte i siderne.\nJonas Wind og Kasper Dolberg står nogenlunde lige i kampen om spilletid, hvorfor de også fik 45 minutter hver imod Bosnien.\nAndreas Skov Olsen har ligeledes spillet en del under Hjulmand, men vi forventer, at han starter på bænken.\nJonas Wind er formentlig den bedste opspilsstation af de tre, hvorfor han bør starte inde imod Finland.\nDanmark – Finland: Skader og karantæner\nRobert Skov måtte lade sig udskifte i den seneste test, og det vides ikke om han er 100 % klar.\nTeemu Pukki har været skadet i optakten til EM, men han er klar til at spille. Om han så er i topform er svært at vurdere.\nDanmark – Finland: Forventede startopstillinger\nVi forventer følgende startopstillinger til Danmark – Finland:\nJere Uronen – Paulus Arajuuri – Leo Vaisanen – Jukka Raitala – Joona Toivio\nGlen Kamara – Tim Sparv – Robin Lod\nTeemu Pukki – Joel Pohjanpalo\nSe Landskampen Danmark – Finland: Online Live Streaming og TV\nDu kan live streame landskampen Danmark – Finland online på DR TV.\nDanmark – Finland: Spørgsmål og svar\nHvornår spilles landskampen Danmark – Finland?\nEM-kampen Danmark – Finland spilles lørdag den 12. juni 2021 kl. 18.00.\nHvor spilles landskampen Danmark – Finland?\nDanmark – Finland spilles i Parken i København.\nKan man købe billetter til EM-kampen Danmark – Finland?\nNej, der er udsolgt til Danmark – Finland.\nHvem viser Danmark – Finland?\nDanmark – Finland vises på DR1 i dansk TV.\nHvor kan man live streame Danmark – Finland online?\nDanmark – Finland kan live streames online på DR TV og Viaplay.


Pernille – Netværksgruppen\nPernille, 50 år.\nFra jeg var 15-16 år til jeg var 37 år.\nGadeprostitution, natklub, massage klinik, saunaklub.\nJeg synes prostitution bliver omtalt meget overfladisk og som ethvert andet erhverv. Ingen forstår dybden af hvad der foregår. Hvis prostitution bliver omtalt, så er det ofte i en nedladende klang. Kvinderne fremstilles som regel som ”de klamme” for der er aldrig rigtig fokus på køberen, fordi de kan være anonyme. De forsvinder i flokken, uden at stå til ansvar, og efterfølgende kan de sidde og pege fingre af kvinderne.\nJeg er desuden træt af, at prostitution bliver omtalt som verdens ældste erhverv. Det er en kæmpe skrøne. Det er en dårlig undskyldning for at fastholde kvinder i prostitution. Det er et skidt kvindesyn, og et rigtig dårligt ordsprog at anvende, fordi det er stigmatiserende og respektløst overfor kvinder. Det er det samme som at sige, at alle kvinder er ludere.\nNej, det er jeg ikke. Signalværdien i at lovliggøre det, gør, at de ejerfornemmelser nogen af køberne kan have, vil føre til endnu flere ejerfornemmelser og overgreb fra købernes side. De føler at de ejer, og har ret til at eje et andet menneske i en time eller for 500 kr. Jeg er sikker på, at det vil gøre miljøet meget mere råt. For så er der frit slag til at man med god samvittighed kan købe sig rettighed til et andet menneske. Problemet er bare, at der kommer mange flere grænseoverskridende end høflige mænd, og at grænserne vil blive endnu mere flydende, også i forhold til, hvad kvinderne vil være nødt til at finde sig i. Jeg tror ikke på, at man vil beskytte nogen ved at lovliggøre det. Desuden åbner det mulighed for, at ruffere med god samvittighed kan tjene penge på andres prostitution, uden selv at udføre handlingerne. Det vil være grov udnyttelse, for hvem skal i så fald passe på kvinderne.\nJa, det har jeg. Jeg var udsat for seksuelle overgreb i min barndom, og blev bestukket med slik af krænkeren. Jeg var desuden udsat for både psykisk og fysisk vold som barn også. Det åbnede sluserne, så jeg på en eller anden måde bare gav los, fordi jeg havde lært ikke at mærke mig selv. Jeg havde dissocieret mig fra mig selv, og det førte mig direkte ind i prostitution. Desuden blev jeg udsat for en voldsom voldtægt i mine unge voksenår.\nJa, det gjorde jeg. Jeg har bl.a. oplevet at blive tævet af en kunde på et hotel, som stjal mine penge. Der er desuden også rigtig meget psykisk vold i prostitution. Mange købere har en nedladende attitude, og tror at fordi de har betalt for en ydelse, så ejer de retten til en som menneske i den periode det står på. Når man sælger sin sjæl, rykker ens grænser sig, og man bliver på en eller anden måde underlagt den nedladenhed som køberne udviser.\nJa. Jeg har både haft depressioner, selvmordstanker og haft rigtig svært ved at være i nære relationer. Jeg kunne ikke mærke mig selv, dissocierede mig fra mine følelser, skubbede mig selv og mine egne tanker væk og udviklede en spiseforstyrrelse. Derudover har jeg haft rigtig meget angst. Psykisk bliver jeg hurtig træt, og jeg havde i lang tid svært ved at bevæge mig i det offentlige rum, fordi jeg frygtede hvad folk kunne finde på. Jeg følte skam, fordi jeg langsomt fjernede mig fra mine kære. Jeg havde så svært ved at se dem i øjnene, på grund af det liv jeg havde. Det var nemmere at fjerne sig fra det hele, end at blive konfronteret med hvordan ens liv havde udviklet sig.\nDerudover er min seksualitet fuldstændig ødelagt. Jeg kan ikke have sex. Jeg kan ikke have et nært forhold til et andet menneske. Det siger ikke noget om alle mænd i verden, men noget om hvor ødelagt man bliver, og hvordan ens verdensbillede er blevet ødelagt.\nJa, det synes jeg. Jeg er rigtig bange for at blive råbt luder af på gaden. Jeg er bange for den indstilling der er over for kvinder der har levet det liv, den nedladenhed, stempling og stigmatisering. Jeg er bange for den afsky – jeg er bange for at blive spyttet efter på gaden, fordi der er en nedladende holdning til kvinder der har været i prostitution.\nDet er en kriminalisering. Fordi det igen handler om signalværdien. Det er ikke okay at eje et andet menneske for 500 kr. Det er ikke bare en krop man køber. Der er en sjæl inde i det menneske. Vi har ikke råd til, at sige, at der er nogen der godt kan klare det, når der er mange flere der ikke kan. Der er så meget selvskade i prostitution, uden at man selv rigtig ved det, imens man er i det. Så hvis kvinderne ikke kan passe på sig selv, så må man som samfund passe på dem, i stedet for at give udtryk for, at det er i orden at købe et andet menneske – for det er det ikke, det er en voldtægt hver gang.